“Қатағон қурбонлари хотираси” музейида ташкил этилган мазкур тадбирда бир қатор давлат ва жамоат ташкилотлари вакиллари, олий таълим муассасалари профессор-ўқитувчилари, илмий тадқиқот институтлари тадқиқотчилари ҳамда ёшлар қатнашди.\nҚайд этилдики, мустақиллик юртдошларимизга эркин яшаш ва ўз ҳуқуқларининг давлатимиз томонидан қатъий ҳимоя қилинишидек олий қадриятни берди. Амалга оширилаётган барча ислоҳотлар замирида инсон омили мужассам. Биргина мисол, йилларга берилаётган номлар, ана шу асосда қабул қилинаётган давлат дастурларида белгиланган устувор вазифалар ҳам инсон ва унинг ҳеч кимдан кам бўлмай яшаши, фаровон ҳаёт кечиришига қаратилган.\nБинобарин, истиқлолимизнинг дастлабки кунларидан бошлаб ота-боболаримизнинг бебаҳо меросини ўрганиш, умуминсоний қадриятларга таянувчи, мустақил фикрловчи, маънавияти бой ҳамда соғлом авлодни шакллантириш масалаларига алоҳида эътибор қаратилмоқда. Натижада собиқ тузум даврида ноҳақ айбланганлар оқланди, маърифатпарвар инсонлар, қатағон қурбонларининг тақдири, ҳаёти, ижодий фаолияти ҳақида олимларимиз томонидан бир қатор илмий монография, рисола ва мақолалар эълон қилинди.\nТаъкидлаш керакки, ўтган асрда айнан маърифатпарварлар томонидан яратилган илмий, бадиий асарларнинг аксарияти халқимиз маънавий бойлигининг салмоқли қисмини ташкил этади.\n“Қатағон қурбонлари хотираси” музейида қатағонга учраган юртдошларимизнинг кўплаб ижодий асарлари, фото ҳамда уларга тегишли бошқа ҳужжатлар сақланмоқда. Бу экспонатлар ёшларимиз, умуман, халқимизни кечаги кундан хулоса чиқаришга, бугунги дориламон кунларнинг қадрига етиш ва келажакка янада ишонч билан қарашга ундайди.\nМазкур рукндаги бошқа мақолалар: « Гул бир ён, чаман бир ён...\tДўстлик фестивали »


Majnuntolga Yashirilgan Sir | UzBender.Ru\nMajnuntolga Yashirilgan Sir\nХалқаро танловда юқори ўринни олиб қайтган машҳур рассомдан нега фақат мажнунтолларни чизасиз, деб сўрадим. У эса дардларини гапириб берди…\n— Қишлоғимиздаги мажнунтоллар қатор ўсадиган сой бўйини яхши кўрардим. Ёзда дарахтлар шунақа қуюқ тортардики, мажнунтол новдалари орасида бемалол яшириниб ўтириш мумкин эди. Дарахтларнинг майин баргларини юзимга босиб ўтириш энг яхши кўрган машғулотим бўлган. Баргларнинг шитирлашига сувнинг шилдираши қўшилиб, ажиб бир қўшиқ тараларди. Табиат қўшиғи эди бу. Ҳеч қанақа фонограммаю микрофонсиз, табиий… Расм чизиш қобилияти менда қаердан пайдо бўлганлигини билмайман, лекин қўлимга қоғоз тушдими, сурат чиза бошлардим. Бу одатим дадамга сира ёқмасди, ўғил бола меҳнатга ўрганиши керак, оқбилакойимларга ўхшаб қоғоз-қалам кўтариб юрмасдан, дерди. Ойим эса мен чизган суратларга тикилиб, хаёл суриб ўтиришни яхши кўрарди.\nБир куни дадам эрталаб шаҳарга йўл олди менга эса бир дунё иш топширди. Қўйларни қирга олиб чиқиб боқиб келишим керак эди. Дадамнинг айтишича, қўйларнинг оёғининг чигалини ёзиб туриш керак эмиш. Лекин менинг кўнглимдаги гаплар қизиқтирмасди, дадамни. Қоғоз қаламларимни кўтариб қўйларнинг ортидан югурдим. Тепалик устига чиқиб пастда шалдираётган мажнунтолзор сойга тикилдим. Кутилмаганда бир йигит шошиб мажнунтолзор орасига кириб кетди, салдан кейин бир қиз ҳам атрофга аланглай-аланглай ўзини дарахтзорга урди. Бу жой менга тегишли десам, эгалари чиқиб қолди-ку! Уларни кузатаман, деб кеч бўлганини сезмай қолибман, бир пайт «ши-и-ғ» этган хивчиннинг овозидан ва елкамнинг ачишганидан сесканиб кедим. Сакраб туриб қарасам, отам кўзлари қонга тўлиб тепамда турибди. Ўзимни ўнглашга улгурмай, бўйним аралаш хивчин кетма-кет туша бошлади. Қўрққанимдан бошимни қўлларим билан чангаллаб, ўтириб олдим. Қочганимдан фойда йўқ, чунки қочсам, дадам баттар қутиради… Ўша хивчиннинг излари танамда ҳамон бор… юрагимдагиси ҳам кетмаган…\nЎша куни мен мажнунтоллар яширган сирга маҳлиё бўлиб ўтирганимда қўйлар ўтлаб кетгану, қўшни болалар ўзларининг подасига қўшиб, уйимизга олиб боришибди. Уйда катта жанжал бўлди. «Болангни интернатга топширвораман», деди дадам. Онам эса йиғлаб-ёлворди. Кейин дадамнинг кўнгли жойига тушсин деб, мени бир-икки мушт тушириб, қарғаб қўйди.\nКечаси елкам ачишганидан ағанаб зўрға ухлаганимда онамнинг меҳрибон қўллари бошимни силаганидан уйғониб кетдим. Онам бечора дув-дув кўз ёш тўкарди. Дадам ишга кетса, мен учун байрам бўларди. Менга топширилган ишларни ҳам онамнинг ўзи бажарар, мен эса мазза қилиб сурат чизардим. Бир куни тепаликда кун бўйи расм чиздим ва қувониб ойимга келтириб кўрсатдим. Суратда сой бўйидаги мажнунтоллар орасида йигитнинг елкасига бошини қўйганча ўтирган қиз тасвирланганди. Уни кўриб ойим\nMaqola nomi : Majnuntolga Yashirilgan Sir\nKo'rilgan : 3249


Вилоят ҳокимлиги, давлат ва жамоат ташкилотлари вакиллари, меҳнат фахрийлари, бўлажак аскарларнинг ота-оналари иштирок этган тадбирда миллий армиямизни янада такомиллаштириш борасида амалга оширилаётган ислоҳотлар ҳақида сўз борди. Қуролли Кучларимиз сафларини юртимиз тинчлиги, сарҳадларимиз дахлсизлигини ишончли ҳимоя қилишга қодир баркамол ўғлонлар билан таъминлаш бўйича қилинаётган ишлар эътироф этилди.\n— Болалигимдан ҳарбий либос кийиб, Ватан ҳимоячиси бўлишни орзу қилар эдим, — дейди Урганч туманилик Азизбек Султонов. — Шу боис мудофаага кўмаклашувчи “Ватанпарвар” ташкилотининг ўқув курсида таҳсил олдим. Бугун эзгу ниятимга эришганимдан жуда бахтиёрман. Ишончни оқлаймиз, юртга муносиб фарзанд бўламиз.\nЙигитларни муддатли ҳарбий хизматга кузатиш учун келган ота-оналар, оила аъзоларининг юз-кўзларида қувонч ва ҳаяжон балқиб турибди.\n— Ватан олдидаги бурчини ўташ учун отланган мард ўғлонлар орасида ўғлим Умиджон ҳам бор, — дейди Урганч шаҳрилик Зулайҳо Бобониёзова. — Фарзандимнинг эл корига ярайдиган инсон бўлаётганидан кўнглим осмон қадар юксалди. Майдонда ҳарбий либосда саф тортган аскарлардаги шижоат, ўзига ишонч ва қатъиятни кўриб, қалбимда ифтихор туйғулари жўш урди. Барча йигитга муддатли ҳарбий хизматни аъло даражада, шараф билан ўташларини тилайман.\nТантанали маросимда аскарлар билан бир пиёла чой устида дилдан суҳбат қурилиб, уларга вилоят ҳокимлигининг эсдалик совғалари топширилди.\nАскарлик либосини кийиш шарафига муяссар бўлган сирдарёлик йигитларни муддатли ҳарбий хизматга жўнатиш маросими ҳам байрамона тарзда кечди.\nТадбирда Сирдарё вилояти мусиқали драма театри актёрлари ижросида ватанпарварлик мавзуига оид саҳна кўриниши намойиш қилинди. Шунингдек, юрт, тинчлик ва фаровонликни тараннум этувчи куй-қўшиқлар янгради. Бўлажак аскарларга эсдалик совғалар тақдим қилиниб, уларнинг Ватан ҳимоясидек шарафли вазифани бажаришларида муваффақиятлар тиланди.\n— Ушбу кунни интиқлик билан кутгандим, — дейди Боёвут туманилик Алижон Эркинов. — Мана, ниятимга етдим. Эгнимга ҳарбий либосни кияр эканман, бутун вужудимни ғурур туйғуси эгаллади. Ватаним учун керакли инсон эканлигимдан бахтиёрман. Бугунги кунда аскар бўлиш ҳар бир йигитнинг энг катта орзуси. Бу мақсадга етишиш учун пухта тайёргарлик кўриб бориш лозимлигини ўз ҳаётим мисолида англадим. Масалан, мудофаага кўмаклашувчи “Ватанпарвар” ташкилотидаги машғулотларда ҳар жиҳатдан чиниқдим, қолаверса, у ерда чавандозликни ҳам ўрганиб олдим. Шу билан бирга, дунёқарашимни кенгайтиришга ҳаракат қилдим. Ўйлайманки, бу изланишларим муддатли ҳарбий хизматда, албатта, асқатади. Қолаверса, армияда бўш вақтларда ўқиб-ўрганишни одатга айлантиришни мақсад қилиб қўйганман.


Мессидан бир ўзбек журналисти интервью олибди:\n— Нега сиз кутилмаганда бизнинг футбол жамоамизга ўтдингиз?\nМесси жавоб берибди:\n— Бу ерда яхши экан! Коптокни хоҳлаган тарафга тепса бўларкан...\nКоллежда дарс жараёни:\n— Эшматов, нега вазифани бажармадинг?\n— Мен Ёшлар Иттифоқи билан тадбир қиляпмиз. Тайёргарликда эдим. Тавсия қилишса, талаба бўламан.\n— Тушунарли, ўтир! Тошматова, вазифани бажардингми?\n— Нашриётга боргандим. Шеърий китобим чиқяпти. Зулфиячиларга имтиёз бор экан. Худо хоҳласа, талаба бўламан.\n— Яхши, ўтир. Ҳа Абдурайим, кеч қолибсан!? Вазифаниям бажармагандирсан?\n— Энди дарс қилишим шарт эмас. Дадам ҳарбий. Деярли талабаман.\n— Кир, жойинга ўтир. Солиев?\n— Устоз, аввал ҳам айтганман. Коллежни битириб олсам, дадам билан Россияга кетаман.\n— Устоз мен IELTS ўқияпман.\n— Ҳеч ким вазифани бажармадими?\n—Устоз, талаба бўлишга жой қолмади. Сиз ҳам дарс ўтиб овора бўлманг, қийналманг деймиз...\n— Келишдик, шовқин қилмай ўтиринглар. Комиссия келаркан. Мана бу ҳужжатларни тўлдириб қўяй...\n#Ўқиш-мактаб #Устоз-шогирд #Ўзбекона #Ўқитувчи-домла\nБир ўзбек футболчимиздан сўрашибди:\n— Нега ўйин вақтида бунча кўп гапирасиз?\n— Ўйинчиларимиз чет тилини билмайди. Шунинг учун рақибларимиз қандай тактика қўллаб ўйнаётганини уларга тушунтираман.\nФутболчилар майдонга мамлакатни шон-шарафини ҳимоялаймиз дея баланд парвоз гап билан чиқишди, аслида эса оддийгина футбол ўйнасалар етарди.\n#Қисқа #Ўзбекона #Спорт\nИккита турист ўрмонда айланиб юрса, олдидан баҳайбат айиқ чиқиб қувлаб кетибди. Қўрққанидан қочиб кетаётган туристлар, ўрмонда зиёфат қилиб ўтирган ўзбек йигитларини дастурхонини вайрон қилиб ўтиб кетишибди. Шунда ўзбеклардан бири туристларни қувлаб кетибди. Уларга етиб олиб, бир муштдан тушириб қайтиб келса, бошқа ўзбек сўрабди:\n— Қани улар?\n— Уриб келдим. Ўзи нимадан қочишди?\n— Нимадан қочишганини билмадим-у, лекин анави жигарранг, катта шериги ҳам бор экан. Калтакка чидар экан, зўрға йиқитдим, - дермиш.\n#Ҳайвонот #Дўстлар #Овқатланиш #Ўзбекона\nМанти билан чучвара бир-бирларини севишар эди. Бир кун чучвара сомсага турмушга чиқиб кетибди.\nБунга чидолмаган манти ўзини лағмонга осиб қўйибди.\n#Қисқа #Севишганлар #Овқатланиш #Ўзбекона\nИкки дўст суҳбатидан:\n— Қарияларимиз айтишади-ки, аввалги ўзбек киноларини кўрган одамлар, ўзларига керакли хулосаларни чиқаришар экан. Ҳозиргилари эса унақа эмас!\n— Бўлмаган гап! Масалан, мен кеча бир кино кўрдим... Бошқа умуман ўзбек фильмларини кўрмайман деган хулосага келдим.\nБир ёш чўпон ўртоғига қараб дебди:\n— Агар нечта қўйим борлигини айтсанг, иккаласини ҳам сенга бераман.\n— Дадаси тўйдан кейин роҳат фароғатда яшайсан дегандингиз!?\n— Маҳалламизни номи нима?\n— Кўчамизни номичи?\n— Ана кўрдингми хотин?!\nИнститутда ўқитувчи талабага қараб:\n— Дарсга яна тайёрмасмиз денг!\n— Ҳа, домлажон...\n— Кечаси билан телевизор кўриб чиққанмиз демак...\n— Институтга ҳам ҳурмат йўқ денг!\n— Давлатни пулини еб ётибмиз денг!\n— Узр домлажон. Мени сизни билмадим-у, мени ҳали ота-онам боқяпти...\n#Ёшлар #Ўзбекона #Талабалар


Сиз камида 18 ёшда еканлигингизни тасдиқланг\nУзр, лекин сиз ушбу сайтни кўришга жуда ёшсиз\nБош сахифа Каталог Биз ҳақимизда Бизнинг блогимиз FAQ Ёрдам\nБиз қулай ва хавфсиз\nБарча маҳсулотлар Лубрикант ва геллар Пролонгаторлар Презервативлар\nSOFT STRAWBERRY – табиий ингредиентлардан иборат, сувли формула асосида тайёрланган қулупнай таъмли интим лубрикант ва массаж учун гел. Қулупнай ёрқин хушбўйлиги жинсий алокада ва тана массажида ёқимли ҳиссиётларни уйғотади.\nSOFT ALOE & CHAMOMILE – табиий ингредиентлардан иборат, сувли формула асосида тайёрланган интим гел. Алое вера ва мойчечак экстракти билан бойитилган формула тинчлантиручи ва яллиғланишга (шамоллашга) қарши таъсир хусусиятига эга бўлиб, қин қуруқлиги, жинсий аъзолардаги ноқулайлик ҳисини ва жинсий алоқа жараёнида оғриқ пайдо бўлишини олдини олади.\nSOFT CLASSIC – табиий ингредиентлардан иборат, сувли формула асосида тайёрланган интим лубрикант ва массаж учун гел. Ҳидсиз. Жинсий алоқа ва тана массажи учун жуда мос келади.\nSOFT WARMING – табиий ингредиентлардан иборат, сувли формула асосида тайёрланган, қиздирувчи хусусиятга эга интим лубрикант ва массаж учун гел. Жинсий алоқа ва тана массажида илиқ ҳиссиётлар уйғотади.\nSOFT VIRGIN – аёллар учун қин торайтирувчи шериклар ўртасида ўзаро қизиқишни рағбатлантирувчи гел. Бола туғилиши, гормонал ўзгаришлар ва қариш туфайли юзага келадиган ҳолатларда қин эластиклигини тиклашда ёрдам беради. Интим гел вагинал қуруқлигини камайтиради, унинг таркибидаги Манжакани ва Гамамелис экстрактлари кучли бириктирувчи бўлиб, қин деворларини мустаҳкамлайди ва табиий эластиклигини тиклайди. Қадимдан афродизиак ҳисобланган Женьшен ва Дамиана экстрактлари шаҳватни қўзғатиб, шериклар ўртасида ўзаро қизиқишни рағбатлантиради ва яқин муносабатлар қулайлигини оширади.\nSOFT PROPOLIS – табиий ингредиентлардан иборат, сувли формула асосида тайёрланган интим гел. ПРОПОЛИС нинг антибактериал ва антисептик хусусиятлари қин қуруқлиги, жинсий аъзолардаги қичишишни ва ачишишни самарали равишда камайтиради.\nSoft Спрей-прологаторни латекс презерватив ва СОФТ самимий мойлаш материалларидан билан фойдаланиш учун тавсия этилади. Дерматологик текширувдан ўтказилди. 100% веган.\nCLASSIC NATURAL Презервативлари\nИсталмаган ҳомиладорликни олдини олиш, жинсий йўл билан юқадиган инфексиялар ва ОИВ/ОИТС ўтиш хавфини камайтириш профилактикаси. Ҳеч қандай контрацептив усул 100% самарали емас. Латексга аллергияси бор инсонларда, табиий латекс аллергик реаксияни чақириши мумкин, шу жумладан анафилактик шокни.\nEXTRA SENSATION Презервативлари\nКӯп сотилган маҳсулотлар\n30 йил давомида жинсий мунособатларни хавфсиз ва қулай бўлишига харакат қиляпмиз\nКаталог Биз ҳақимизда Бизнинг блогимиз FAQ Ёрдам\n© СП ООО “JNSLABS” 2021\nмаҳсулот саватга қўшилди!\nХарид қилишни давом еттирмоқчимисиз?\nХарид қилишни давом етиш


Сурхондарёда 1,7 миллион аҳоли ичимлик суви билан таъминланади - 12.08.2021, Sputnik Ўзбекистон\nСурхондарёда 1,7 миллион аҳоли ичимлик суви билан таъминланади\nЛойиҳанинг умумий қиймати 138 миллион доллар бўлиши ҳисоб-китоб қилинган. Уни 2024 йилда ишга тушириш режалаштирилмоқда 12.08.2021, Sputnik Ўзбекистон\nТОШКЕНТ, 12 авг - Sputnik. Сурхондарё вилоятида 1,7 миллион кишини ичимлик суви билан таъминлаш яхшиланади. Бу ҳақида президент ҳузурида 11 август куни бўлиб ўтган тақдимот маросимида маълум бўлди. Янги лойиҳага мувофиқ "Тўпаланг" сув омборидан ичимлик суви тармоғи тортилади. Сув омборининг қуйи қисмида босимни сўндириш, сувни тозалаш ва тарқатиш иншоотлари қурилади. Лойиҳанинг умумий қиймати 138 миллион доллар бўлиши ҳисоб-китоб қилинган. Уни 2024 йилда ишга тушириш режалаштирилмоқда.Хабарда айтилишига кўра, бугунги кунда Сурхондарё вилояти аҳолисининг 46 % марказлашган ичимлик суви билан таъминланмаган, 218 та сув иншооти ва 3 минг километрдан зиёд тармоқлар таъмирга муҳтож. Вилоятнинг жанубий туманлари ва Термиз шаҳрида сув минерализацияси миқдори ошган.Эслатиб ўтамиз, Шавкат Мирзиёев 2 июнь куни Сурхондарё вилоятига ташрифи чоғида “Тўпаланг” сув омборидан ичимлик суви тармоғи тортиш бўйича кўрсатма берган эди.\nшавкат мирзиёев, сурхондарёга ташриф, сурхондарё вилояти\nЛойиҳанинг умумий қиймати 138 миллион доллар бўлиши ҳисоб-китоб қилинган. Уни 2024 йилда ишга тушириш режалаштирилмоқда\nТОШКЕНТ, 12 авг - Sputnik. Сурхондарё вилоятида 1,7 миллион кишини ичимлик суви билан таъминлаш яхшиланади. Бу ҳақида президент ҳузурида 11 август куни бўлиб ўтган тақдимот маросимида маълум бўлди.\nЯнги лойиҳага мувофиқ "Тўпаланг" сув омборидан ичимлик суви тармоғи тортилади. Сув омборининг қуйи қисмида босимни сўндириш, сувни тозалаш ва тарқатиш иншоотлари қурилади.\nЯнги ичимлик суви тармоғи учун жами 361 километр қувур тортилади, Сариосиё, Денов, Шўрчи, Қумқўрғон, Жарқўрғон, Бандихон, Қизириқ, Шеробод, Ангор, Музработ, Термиз туманлари ва Термиз шаҳридаги 1 миллион 700 минг аҳолининг сув таъминоти яхшиланади, - дейилган хабарда.\nХабарда айтилишига кўра, бугунги кунда Сурхондарё вилояти аҳолисининг 46 % марказлашган ичимлик суви билан таъминланмаган, 218 та сув иншооти ва 3 минг километрдан зиёд тармоқлар таъмирга муҳтож. Вилоятнинг жанубий туманлари ва Термиз шаҳрида сув минерализацияси миқдори ошган.\nЭслатиб ўтамиз, Шавкат Мирзиёев 2 июнь куни Сурхондарё вилоятига ташрифи чоғида “Тўпаланг” сув омборидан ичимлик суви тармоғи тортиш бўйича кўрсатма берган эди.


≡Инсон ўзинг 🕔10:09, 24.11.2016 ✔1265\nСардор етимликда тоғасининг қўлида катта бўлди. Ўша дамларни эслаганда хаёлида қарама-қарши туйғулар туғён урарди. Тенгдошлари ўқиш бошланишида янги кийимда, ялтироқ папкаларни тутиб ўқишга борса, у тоғасининг ўғли Жамшиднинг эски бўлса-да, ювилган ва яхшилаб дазмолланган кийимларини кийиб, эски папкасини кўтариб чиқарди. Бундан унинг мурғак қалби эзилар, лекин ноилож...\n≡Инсон ўзинг 🕔10:07, 24.11.2016 ✔1285\nҚишлоғимизда бир чол-кампир яшайди. Уларнинг ёлғиз ўғли Шерали шаҳарда ўқиб келиб, қишлоқда икки йил ишлади-да, хотини ва бола-чақасини олиб шаҳарга кўчиб кетди.\nАВТОСЕРВИСНИНГ ГИЛАМДЎЗ МАЛИКАСИ\n≡Инсон ўзинг 🕔11:32, 17.11.2016 ✔1533\nПаркентга микроавтобусда кетаётгандим. Сал хаёлга берилибман… Тўсатдан улов илкис чайқалиб тўхтади. Нима бўлганини тушунмай, ён-атрофга алангладим.\nИККИ ТАҚДИР ЧОРРАҲАСИ\n≡Инсон ўзинг 🕔11:32, 17.11.2016 ✔1293\nШафқатсиз тақдир бир аёлни ёлғиз фарзандидан айирди. Она фарёдидан гўё бутун олам ғам чекмоқда, осмон ҳам унинг кўз ёшига шерик бўлмоқда. Лекин ҳеч нарса онага боласини қайтариб беролмайди, тақдир ғолиб. Қисматнинг бу синови аёлни анчайин букиб қўйди. У энди мақсадсиз, сароб бўлган орзу-умидлар билан қолган умрини ўтказади.\n≡Инсон ўзинг 🕔10:46, 03.11.2016 ✔1428\nУ кириб келгач, чекувчилар учун мўлжалланган купеда биз икки киши бўлдик. Эгнида мўйнали узун пальто, қўлида эса эллик долларли жомадон кўтариб олган эди. Қўлидаги юкни ўриндиққа қўйганидан сўнг менга кўзи тушди.\n≡Инсон ўзинг 🕔11:56, 27.10.2016 ✔1359\n«…Мўминбоев! Шу одамга кўзи тушган заҳоти аллақаерига тиғ тортиб юборилгандек бўлиб, Элчиев бошини эгиб олди. Сўнг, то кетишгунича у томонга қарамасликка тиришди: қараса, кўзининг қири тушса бас — яна тилади ўша тиғ!..»\n≡Инсон ўзинг 🕔11:55, 27.10.2016 ✔1170\nЎша куни тонгда у тағин минг хижолат билан аёлини ишхонасида қолдириб, яқин атрофдаги метро бекатига йўл олди. Йўл-йўлакай рафиқасига ҳам шу аҳволда ишлаш осон эмаслигини ўйлади.\n≡Инсон ўзинг 🕔12:24, 21.10.2016 ✔1312\nТелевидение ходими Моҳирбек Жўраевнинг байрам арафасида ишлари шу қадар кўпайдики, бош қашишга ҳам вақт тополмай қолди. Асосий юмуши бўлмиш футбол шарҳига ҳам аранг улгуради.\n≡Инсон ўзинг 🕔12:23, 21.10.2016 ✔1170\nУзангидош ошнаси Облақул чавандознинг қазо қилганига кўп йиллар ўтган бўлса-да, Ашур бобо унинг ўғиллари билан борди-келди қилишни канда қилмади. Мана, яқинда Ашур бобо жўрасининг тўнғичи Қувват фермерникида меҳмон бўлди. Ака-укалар қарияни навбати билан меҳмонга чақиришди. Ниҳоят, учинчи кун Ашур бобонинг сафари қариди. Мезбонлардан қайтишга ижозат сўрай деб турганда Тўлаш шофёр гап қотди:\n≡Инсон ўзинг 🕔15:57, 13.10.2016 ✔1499\n... Мусоқул чол ҳар кунгидек қирда қишлоқни томоша қилиб ўтирарди.\n— Бунча ҳансирайсан?\n— Қодирбой малланинг ити қувди. Қўрқиб қочдим.\n— Уникига нега боргандинг?\n— Шафтоли олдим.\n≡Инсон ўзинг 🕔10:17, 06.10.2016 ✔1456\nБу воқеани Бухорога хизмат сафарига кетаётиб, поездда ҳамроҳ бўлган бир йўловчи йигитдан эшитган эдим. Купега чиққанимда икки киши — чўзинчоқ юзли, қорачадан келган, соч-соқоли ўсган, сертук бир одам, унинг ёнида, қаҳратон бўлишига қарамай, юпунгина кийинган, мушаклари бўртиб чиққан, қорамағиз ўша йигит бор эди.\n≡Инсон ўзинг 🕔10:11, 29.09.2016 ✔1419\nЖума тегирмончининг уйқуси қочди. Тун чекиниб, кунчиқар оқариб келаётган пайтда бироз кўзи илинди. Ёмон туш кўриб, сапчиб уйғонди.\n≡Инсон ўзинг 🕔10:11, 29.09.2016 ✔1373\nОлтмишинчи йилларнинг ўрталарида олис Куба деган мамлакатда ҳарбий хизматда бўлган Байман муаллимнинг бир суҳбати ёдимга тушди.\nБИР АСР ҲИКМАТИ\n≡Инсон ўзинг 🕔12:00, 22.09.2016 ✔1297\nтемирчидан қолган тиллолар\nМЎЪЖИЗАКОР ҚЎЛЛАР СОҲИБИ\n≡Инсон ўзинг 🕔12:00, 22.09.2016 ✔1561\nОперация ниҳоясига етди...\nЭшик очилиб, баланд бўйли, сочлари хиёл тўзғиган, қотма дўхтир ташқарига чиқди ва хонаси томон йўналди. Беморнинг яқинларидан бири ийманибгина унга яқинлашди.


Бошланғич таълим – «Умид» ИДУМИ\nБола ижтимоий муҳит таъсирида ақлий томондан ривожланиб боради. Теварак-атрофдаги кишилар билан муомала қилиш жараёнида у тилни ва у билан бирга таркиб топган тушунчалар системасини ўзлаштиради. Натижада бола тилни шунчалик эгаллаб оладики, ундан муомала воситаси сифатида эркин фойдалана оладиган бўлиб қолади.\n11.02.2018 Бошланғич таълим, Ўқитиш услубияти Фикр билдирилмаган\nМасал нима дегани?\nМаса́л (араб. — намуна, мисол) — дидактик адабиёт жанри бўлиб, таълимий ҳарактердаги, аксарият кичик шеърий, баъзан насрий шаклдаги асардир. Масалда инсонга хос хусусиятлар, жамиятга хос ижтимоий ҳодисалар, муносабатлар қушлар, ҳайвонлар орасидаги муносабатлар ва табиат ҳодисалари воситасида акс эттирилади. Мазмуни мажоз…\n🔥902 марта кўрилди\n05.11.2017 Бошланғич таълим, Филология Фикр билдирилмаган\n«Алифбе байрами» — ўқувчиларнинг дастлабки эришган ютуқларининг якуни ҳисобланади. Байрам эрталигини мазмунли уюштириш. Бу байрам таълимда муҳим ўтказиш лозим. Бу байрам таълимда муҳим аҳамиятга моликдир. Байрамга олдиндан тайёргарлик кўриш болаларда мустақиллик, ташаббускорлик каби фазилатларнинг таркиб топишга ёрдам беради.\n24.10.2017 Бошланғич таълим, Тадбир сценарийси Фикр билдирилмаган


“Толибон” бўйсунмас Панжшерни қамал қилди | Qalampir.uz\n“Толибон” бўйсунмас Панжшерни қамал қилди\nОлам\t23 Август 13:09 27975\n“Толибон” ҳаракати Афғонистоннинг Панжшер вилоятида жойлашган қаршилик кучларини қамал қилди. Бу ҳақда ҳаракат вакили Забиҳуллоҳ Мужоҳид Twitter саҳифасида маълум қилди.\n“Толибон” кучлари Панжшерни Бадахшон, Тахор ва Андараб вилоятлари томонида ўраб олди. Душман (қаршилик кучлари — таҳр.) қамалда. Биз муаммони музокара йўли билан ҳал қилишга ҳаракат қиляпмиз”, дея ёзди ҳаракат вакили.\nШунингдек, Мужоҳид “Толибон” Баглан вилоятида аввал қаршилик кучлари босиб олган ҳудудни эгаллашга муваффақ бўлганини қайд этган.\nЎз навбатида, Панжшердаги толибларнинг мухолифлари ўзларининг ижтимоий тармоқлардаги аккаунтлари орқали қаршилик кўрсатиш ва радикалларга қарши курашишга тайёрлигини билдирмоқда. Хабарларга кўра, Панжшердаги қаршилик кучлари таркибида бир неча минггача жангчилар, жумладан, ҳукумат қўшинларининг баъзи мунтазам бўлинмалари бор.\nЭслатиб ўтамиз, кеча, 22 август куни “Толибон” Афғонистон шарқидаги Панжшер вилоятини эгаллаш учун юзлаб жангчиларини юбораётганини эълон қилди. Бундан аввалроқ, толиблар ушбу вилоятга таслим бўлиши учун 4 соат вақт берган эди.\nБироқ, Панжшердаги кучларга раҳбарлик қилаётган Аҳмад Масъуд ушбу вилоят вақтида СССРга қарши курашгани, эндиликда “Толибон”га ҳам қаршилик кўрсата олишини айтган. Шунингдек, Аҳмад Масъуд ўз жавобида толиблар билан нафақат Панжшер учун, балки бутун Афғонистон учун курашишини айтган.\n24 Сентябрь 07:41 46853\n25 Сентябрь 20:55 30596\n24 Сентябрь 13:42 28819\n25 Сентябрь 09:33 24939\n25 Сентябрь 16:47 22368


Канн – 2016: қизил йўлакдаги чеҳралар, ҳаяжонлар, умидлар\n19:57 / 11.05.2016\nУшбу кинофестивалнинг навбатдаги тақдимоти ўзининг машҳур номлари билан бошқаларидан тубдан ажралиб туради. Унда режиссёрлар Жим Жармуш, Педро Альмодовар, Пак Чхан-ук, Поль Верхувенларни учратиш мумкин. Мукофот оладиганлар рўйхатида ушбу кинотақдимотнинг доимий қатнашчилари бўлмиш ака-ука Дарденлар, Кен Лоуч, Николас Виндинг Рёфн, Ксавье Долан, руминиялик режиссёрлар Кристиан Мунжиу ва Кристи Пуйюлар бор.\n“Телба Макс” режиссёри бўлмиш Жорж Миллер бошчилигидаги ҳакамлар ҳаъйати бу сафар номзодларни танлашда қаттиққўллик қилиши кўзда тутилган. Энг қизиғи, режиссёр Жим Жармуш бу гал бирданига иккита картина: қора комедия жанрига асосланган "Паттерсон" ва The Stooges панк-рок йўналишида ижод қилувчи гуруҳ асосчиси Игги Поп ҳақида ишланган ҳужжатли фильмлари билан қатнашмоқда.\nШон Пенн қачонлардир бу фестивалда “У латофатли” фильмидаги роли учун мукофот олган эди. 2000 йилда ўзининг режиссёрлик иши бўлмиш “Ваъда” фильми билан қатнашганди.\nШундан сўнг Пенн режиссёр сифатида 10 йил жим бўлиб кетди. Ва ниҳоят бу йилги кинотақдимотда ўз фильми билан иштирок этмоқда. Унинг ижтимоий ва севги драматизмига асосланган ва Хавьер Бардем, шарлиз Терон ва Жан Рено иштирок этган “Сўнгги чеҳра” Канн-2016 да тақдим этилади.\nТақдимот доирасида Жоди Фостер ўзининг криминал драмаси “Молиявий махлуқ” билан қатнашмоқда. Унда Жорж Клуни ҳамда Жулия Робертс иштирок этган.\n70 яшар француз актрисаси Николь Гарсия бутун карьераси давомида актриса сифатида ижод қилган бўлса-да, аммо уни режиссёр сифатида машҳурлигини Канн фестивали таъминлаб берган. У бу йилни ҳам ҳисобга олиб айтиладиган бўлса, тўртинчи бор режиссёрлик иши билан қатнашмоқда. Ундан ташқари, фестивалда яна икки нафар аёл режиссёр ўз ижоди билан иштирок этмоқда. Яъни, германиялик Марен Эдни алоҳида эътироф этса бўладики, у Германия тарихида фестивалда қатнашган илк аёл режиссёр сифатида қатнашмоқда.\nСпилберг яна қизил йўлакда\nФестивалда Стивен Спилбергни яна бир бор учратиш мумкин. У бу ерга 1974 йилдан бери келмаётган эди. Ўшанда режиссёр ўзининг “Шугарленд экспресси” картинасини тақдим этган эди.\nУч йил аввал Спилберг ҳакамлар ҳаъйатига раислик қилган эди. Бу сафар режиссёр ўзининг янги фильми – болалар учун мўлжалланган “Улкан ва меҳрибон маҳлуқ” картинаси билан иштирок этмоқда.\nХаяо Миядзаки васияти\nУч йил муқаддам бутун жаҳонда ўз аудиторияга эга япон режиссёр-аниматори Хаяо Миядзакенинг мухлислари мотамда эди. Чунки уларнинг кумири кино оламидан кетиши ҳақида эълон қилган эди.\nАммо унинг студияси бўлмиш Ghibli Хаяонинг ишини давом эттирди ва фестивалда “Асосий қараш” картинаси билан қатнашмоқда. Ушбу лойиҳа “Оскар” тақдимотини қўлга киритган голландиялик режиссёр Майкл Дадок де Уит ва француз режиссёрлар билан амалга оширилган.\nЖонни Деппнинг қизалоғи\nФестивалда, шунингдек, таниқли актёр Жонни Деппнинг 16 ёшли қизи Лили-Роуз Мелоди Депп роль ижро этган “Раққоса” фильми ҳам қатнашмоқда. У картинада Айседора Дункан ролини ижро этган.\nБир сўз билан айтганда, бу йил ўтадиган Канн фестивали кино оламида катта шов-шув бўлиши кутилмоқда. Киносеварлар учун бу кунлар зерикарли ўтмалиги табиий.


Навоийда Давлат хизматлари марказлари томонидан 2-чоракда 170 мингдан ортиқ хизмат кўрсатилди\n2021 йилнинг 2-чораги давомида Давлат хизматлари марказлари томонидан аҳоли ва тадбиркорлик субъектларига кўрсатилган 170 мингдан ортиқ давлат хизматларининг 10 мингтаси электрон тарзда, 34 мингтаси сайёр тартибда амалга оширилган. Бу ҳақда ДХА Навоий вилояти бошқармасида ўтказилган матбуот анжуманида маълум қилинди.\nТаъкидланишича, марказлар томонидан кўрсатилаётган 130 турдаги хизмат 150 тага ошган. Йил якунига қадар хизматлар сони яна 60 тага оширилиши режалаштирилмоқда. Кўрсатилган хизматларнинг кўпчилиги фарзандини боғчага жойлаштириш учун ариза бериш, СТИР аниқлаш, пенсия (нафақа) ҳақида маълумот олиш ҳиссасига тўғри келган.\nМатбуот анжуманида айрим ташкилот ва идоралар тушаётган мурожаатларни кўриб чиқиш ҳолатларида қоидабузарликларга йўл қўяётгани ҳақида ҳам айтиб ўтилди.\nЖумладан, 2021 йилнинг биринчи чораги давомида жами 18 та ташкилотда ўрганиш ўтказилган ҳамда 3 616 та қонун бузилиш ҳолати аниқланган. Шулардан 2 854 тасида муддат бузилган бўлса, 33 та мурожаат асоссиз рад этилган. Киритилган таъсир чоралари натижасида ваколатли идораларнинг 5 нафар ходимига нисбатан интизомий жазо чоралари қўлланилган, 1 нафар ходим билан тузилган меҳнат шартномаси бекор қилиниб, 58 нафари маъмурий жаримага тортилган.


Кулгухона | ФайзБоғ - Part 9\nШу директорлик ҳам жонга тегди-да. Далага югур, ободонлаштириш ишларига одам юбор, пахта терими, пилла терими, металаллом плани ҳаттоки махаллий ўғит йиғиш ҳам гарданимда. Нима қилардим шу нағмани бошимга бало қилиб-а?! […]\nЖамият / Кулгухона\t4 комментария\nБекорчимисиз? “Иш”га марҳамат!\nБир қанча инсонлар бизга ёлланма ишчи керак, деб мурожаат этишди. Сизни баъзилари билан таништириб ўтаман. -Эшматов Тошмат. Ўқитувчи. Унга ёлланма ишчи керак. Маълумотининг фарқи йўқ. Вазифаси: келаётган пахта мавсумида пахтага […]\nСотволди сомса яхши одам. Уни маҳалласидан ташқари, қўшни қишлоқдагилар ҳам жуда яхши танишади. Сотволди ёпган сомсаларнинг харидори ҳисобсиз. У маҳалласидаги катта йўл бўйига сомсахона очган. Хўррандаларнинг кети узилмайди. Бунинг биринчи […]\n— Ебтўймасов Олғирбек, зудлик билан банкларимиз фаолияти ҳақида танқидий материал тайёрланг! — Ҳурматли Очофат Касофатович, бунинг сира иложи йўқ! — Ия, нега бўлмас экан? — Чунки банкдан кредит олганман. Бир […]\nПрезидент бозорга ташриф буюришига астойдил тайёргарлик кўришибди. Ҳаммаёқ ёғ тушса ялагудек, нархлар 10 баробар пасайтириб ёзилган… Президент тўғри келиб деҳқон бозорига эмас, мол бозорига йўналибди. Дуч келган сигирнинг нархини сўрабди: […]


ЎзА - Бош прокуратура: 11 минг 827 тадбиркорлик субъектининг фаолияти қайта тикланди\n26.07.2018 19:28 Чоп этиш версияси\nБош прокуратура: 11 минг 827 тадбиркорлик субъектининг фаолияти қайта тикланди\nЎзбекистонда қонун устуворлигини таъминлаш, фуқароларнинг ҳуқуқ ва эркинликларини, жамият ва давлатнинг қонун билан қўриқланадиган манфаатларини ҳимоя қилиш, жиноятчилик ҳамда ҳуқуқбузарликларнинг олдини олиш ва профилактика қилиш борасида прокуратура органлари томонидан 2018 йилнинг биринчи ярмида муайян ишлар амалга оширилди.\nЎзбекистон Республикаси Бош прокуратураси матбуот хизмати маълумотларига кўра, қонунбузилишлар сабабларини бартараф этиш юзасидан жорий йилнинг ўтган олти ойида жойларга 10 минг 951 тақдимнома юборилди. Судларга 53,2 миллиард сўм моддий зарарни ундириш ҳақида 5 минг 906 ариза киритилди. 5 минг 156 шахс огоҳлантирилди. Қонунни четлаб ўтишни кўзлаган 27 минг 741 фуқаро интизомий, маъмурий ва моддий жавобгарликка тортилди. Қўпол қонунбузилиши ҳолатлари бўйича 788 жиноят иши қўзғатилди. Прокурор текширишлари ва дастлабки тергов давомида жами 250,7 миллиард сўмлик зарарлар қопланди.\nАҳоли, айниқса, ёшларнинг меҳнат ҳуқуқларини ҳимоялаш, уларнинг бандлигини таъминлаш бўйича жорий йилнинг биринчи ярмида коллеж битирувчиларини ишга жойлаш ва мазкур соҳадаги ҳисоботлар ҳаққонийлигига алоҳида эътибор қаратилди. Ўрганишлар натижасида 2 минг 16 янги иш ўринлари яратилганлиги ҳақида ҳисобот кўрсаткичларига қўшиб ёзишлар аниқланди. Бу йўналишда 34 миллион сўм зарар ихтиёрий ундирилди. Судларга 4,5 миллиард сўм моддий зарарни ундириш ҳақида 1 минг 991 даъво аризаси киритилди. Қўпол қонунбузилиши ҳолатлари бўйича 10 жиноят иши қўзғатилди.\nҚишлоқ хўжалигида ислоҳотларни амалга ошириш юзасидан қонунлар ижроси устидан тизимли равишда назорат ташкил этилди. Мазкур соҳадаги назорат тадбирлари натижалари бўйича фермер хўжаликларига 81,1 миллиард сўм кредит, 11,5 миллиард сўм иш ҳақи, 645 миллион сўм нақд пул маблағлари олишида, шунингдек, 3,7 миллиард сўм дебитор қарзларни ундиришда, 344 та фермер хўжалигига рўйхатдан ўтиш ва банкда ҳисобрақами очишда амалий ёрдам кўрсатилди. 11 минг 259 гектар асоссиз ажратилган ёки ноқонуний фойдаланиб келинаётган ер майдонлари захирага қайтарилди.\nПрезидентимизнинг 2017 йил 8 августдаги "Ҳудудларнинг жадал ижтимоий-иқтисодий ривожланишини таъминлашга доир устувор чора-тадбирлар тўғрисида"ги қарорига мувофиқ тегишли ҳудудларни комплекс ижтимоий-иқтисодий ривожлантириш, аҳолининг ижтимоий ҳимояси ва турмуш сифатини ошириш, тадбиркорликни ривожлантириш ва ҳуқуқбузарликларнинг олдини олиш бўйича самарали чора-тадбирлар кўрилди. Бу борада 22 минг 55 оилага манзилли ёрдам кўрсатилиб, уларнинг моддий аҳволи яхшиланди. Фаолиятини тўхтатган 11 минг 827 тадбиркорлик субъектининг фаолияти қайта тикланди. Пировардида, 9 минг 37 янги иш ўрни яратилди. Салкам 10 мингга яқин тадбиркорга амалий ёрдам кўрсатилди. 80,3 минг тадбиркор тўлов терминаллари билан таъминланди. Кўп қаватли уйлар, савдо ва хизмат кўрсатиш объектларига 8 минг 730 га яқин видеокузатув камерасининг ўрнатилгани маҳаллалар хавфсизлигини таъминлаш имконини яратмоқда.\nБош прокуратуранинг Мурожаатларни телефон орқали қабул қилиш маркази билан 56 вазирлик ва идоралар ўртасидаги электрон ҳамкорлик тизими самарали фаолият кўрсатмоқда. Марказда ахборот-коммуникация технологиялари орқали мурожаатларнинг ҳал этилиши устидан тизимли назорат йўлга қўйилган. Марказга 2018 йилнинг 6 ойи мобайнида 44 минг 300 га яқин мурожаат бўлган, уларнинг 8 минг 113 таси қаноатлантирилди.\nЖиноятчилик ва ҳуқуқбузарликларга қарши кураш, тезкор-қидирув ва тергов фаолиятини мувофиқлаштириш соҳасида идоралараро ҳамкорликни кучайтириш бўйича ўтказилган тадбирлар ҳам яхши самара бермоқда. Натижада умумий жиноятчилик 38,7, жумладан, талончилик 58,8, босқинчилик 58,6, безорилик 50,1, товламачилик 45,5, ўғрилик 44,4, фирибгарлик 39,2, қасддан баданга оғир шикаст етказиш 17,7 ва қотиллик 17,6 фоизга камайди.\nЎтган олти ойда Идоралараро тезкор-қидирув гуруҳи томонидан 4 минг 270 оғир ва ўта оғир жиноятлар фош этилди. Жиноятни ҳисобдан яшириш бўйича 662 ҳолат аниқланди, шунингдек, жиноят ҳақидаги ариза ва хабарларни қасддан яширган 20 шахсга нисбатан жиноят иши қўзғатилди. Қидирувдаги 2 минг 295 шахс ушланди. Бедарак йўқолганлик ҳақидаги 150 дан ортиқ материаллар ўрганилиб, тегишли қарорлар қабул қилинди ва жиноят ишлари қўзғатилди.\nБевосита прокуратура органлари томонидан 148 минг 29 мурожаат кўриб чиқилди, 141 минг 830 фуқаро қабул қилинди. Натижада судларга 7,4 миллиард сўмлик зарарни ундириш ҳақида 579 ариза берилди. Минг нафар шахс интизомий ва маъмурий жавобгарликка тортилди. Қўпол қонунбузилиши ҳолатлари бўйича 147 жиноят иши қўзғатилди. 23,9 милиард сўмлик иш ҳақи, пенсия, алимент ва бошқа тўловларни олишда амалий ёрдам кўрсатилди.\nИқтисодий жиноятлар, хуфиёна иқтисодиёт ва коррупцияга қарши курашни кучайтириш бўйича кўрилган чоралар натижасида 4 минг 19 ҳуқуқбузарлик аниқланиб, 1 минг 886 маъмурий ва 2 минг 114 жиноят иши қўзғатилди.\nЎтказилган тадбирлар натижасида 557 яширин цех юритиш билан боғлиқ жиноят ишлари қўзғатилди. 1884 субъектнинг фаолиятига қонуний тус берилиб, бунинг натижасида 2 мингдан зиёд янги иш ўрни яратилди. Порахўрликка қарши курашиш борасида 445 та жиноят аниқланди. Тиббиёт буюмлари ва дори-дармон билан савдо қилиш қоидалари ҳамда нархларни белгилаш тартиби бузилишининг олдини олиш мақсадида савдо қоидалари ва нархларни белгилаш билан боғлиқ 82 ҳолат аниқланди.\nБош прокуратура ҳузуридаги Мажбурий ижро бюроси фаолияти ҳам ўзини оқламоқда. Хусусан, жорий йилнинг олти ойи мобайнида МИБга юклатилган вазифаларнинг самарали бажарилишини таъминлаш мақсадида электр ва табиий газ истеъмолини ҳисобга олиш ускуналаридаги кўрсаткичларни кўрикдан ўтказиш ва электрон кузатиш имконини берувчи “Инспекторлар фаолиятини назорат ва таҳлил қилиш” дастурининг веб ва мобил иловалари амалиётга жорий этилди. Давлат инспекторларининг кунлик кўрик йўналишини GPS хизмати орқали харитада белгилаш, кузатиш ва тизимнинг маълумотлар базасига киритилган объектларни кўрсатиш каби қулайликлар яратилди. Хатланган мол-мулкларни электрон онлайн аукционларда реализация қилиш учун “E-IJRO AUKSION” ягона электрон савдо майдончаси яратилиб, онлайн-аукционлар ўтказиш йўлга қўйилди. Бюро ҳузуридаги “Электрон онлайн-аукционларни ташкил этиш маркази” давлат унитар корхонасида электрон рақамли имзоларни рўйхатдан ўтказиш маркази ташкил этилиб, давлат рўйхатидан ўтказилди. Суд ва бошқа органлар ҳужжатларининг ижро жараёнини автоматлаштирилган тартибда назорат қилиш учун “MIB Ijro” дастури ишлаб чиқилди.\nЭнергия ресурслари учун тўловларни ундириш мақсадида 1 триллион 119,1 миллиард сўм қарзи бўлган 113 минг 539 юридик шахснинг банкдаги ҳисобрақамига инкассо топшириқномалари қўйилди. Бу борада судларга 37 минг 522 даъво аризалари киритилди.\nҲисоб-китобларни ўз вақтида амалга оширмаган ва тармоққа ноқонуний уланган 149 минг 812 истеъмолчи, шу жумладан, 14 минг 403 юридик шахс электр ва газ тармоқларидан узилди. Энергия ресурслари учун тўловни ундириш юзасидан кўрилган чоралар натижасида 8 триллион 771 миллиард сўм ундирилди.\nБир сўз билан айтганда, бу йўналишда олиб борилаётган ишлар фуқароларнинг қонунларга ҳурмат билан муносабатда бўлишини таъминлашда, ҳуқуқбузарликлар профилактикасини кучайтиришда, жиноятларнинг олдини олишда муҳим омил бўлиб хизмат қилмоқда.


Ўзбекистонда коронавирусдан тузалганлар сони 2800дан ошди\nСоғлиқни сақлаш вазирлиги Самарқандда 7, Тошкентда 47 нафар бемор тузалиб, Ўзбекистонда шу вақтгача коронавирусдан тузалганлар сони 2837 нафарга етгани тўғрисида хабар берди.\nСамарқанд вилояти юқумли касалликлар шифохонасида 7 нафар бемор соғайиб, реабилитацияга кузатилди.\nСамарқандда тузалганларнинг барчаси ушбу вилоятдан (Тойлоқ туманидан 2 нафар, Паст Дарғом, Ургут, Оқдарё, Пайариқ туманлари ва Самарқанд шаҳридан 1 нафардан). Уларнинг 4 нафари эркак, 3 нафари аёл бўлиб, ёши каттаси 72 ёшда, ёши кичиги эса 5 ёшда.\nВилоятда ҳозирга қадар соғайганлар сони 281 нафарга етди.\nШунингдек, Тошкентдаги Вирусология илмий-текшириш институти клиникасидан 33 нафар, Эпидемиология, микробиология ва юқумли касалликлар илмий-текшириш институти клиникасидан 14 нафар, жами 47 нафар бемор соғайиб, реабилитацияга кузатилди.\nВирусология илмий-текшириш институти клиникасида тузалганларнинг 23 нафари эркак, 10 нафари аёл бўлиб, ёши каттаси 68 ёшда, ёши кичиги 2 ёшда. Ҳудудлар кесимида оладиган бўлсак, Тошкент ва Хоразм вилоятларидан 5 нафардан, Самарқанд вилоятидан 4 нафар, Фарғона вилоятидан 3 нафар, Қорақалпоғистон Республикаси, Сирдарё, Жиззах, Бухоро, Сурхондарё вилоятлари ва Тошкент шаҳридан 2 нафардан, Андижон, Қашқадарё, Наманган вилоятлари ҳамда Қозоғистон Республикасидан 1 нафардан.\nЭпидемиология, микробиология ва юқумли касалликлар илмий-текшириш институти клиникасида тузалганларнинг 8 нафари эркак, 6 нафари аёл бўлиб, ёши каттаси 57 ёшда, ёши кичиги 11 ёшда. Ҳудудлар кесимида оладиган бўлсак, Тошкент ва Фарғона вилояти ҳамда Тошкент шаҳридан 2 нафардан, Қорақалпоғистон Республикаси, Сурхондарё, Қашқадарё, Самарқанд, Сирдарё, Андижон, Наманган ва Хоразм вилоятларидан 1 нафардан.\nТошкент шаҳрида шу пайтга қадар 1063 нафар бемор соғайган бўлса, эндиликда уларнинг сони 1110 нафарга етди.\nБугун Ўзбекистонда ҳозирга қадар 54 нафар бемор тузалиб, соғайганлар сони 2837 нафарга етди.\nАйни вақтда республиканинг 7 ҳудудидаги шифохоналарда 710 нафар бемор даволанмоқда. Улардан 9 нафар бемор оғир, 1 нафар бемор эса ўта оғир аҳволда.


20:31, 15.02.2020 // 38294\n«Жаноб Уотсон, бу ёққа чиқинг, сизда гапим бор». 14 февраль – Белл телефон учун патент олган сана\nШундай давр келдики, смартфон ва уяли телефонлар кундалик турмушнинг узвий бир қисмига айланди. Ваҳоланки, атиги 15 йил олдин ҳам симсиз мобил алоқа телефонлари ҳали ҳашамат саналарди ва кўпчилик оддий симли шаҳар телефон аппарати орқали иш битирарди. Мобил телефонлар оммалашгач, симли телефон оммавий фойдаланишдан бироз четга чиқиб қолди. Бироқ ўз замонасида ҳақиқий инновация бўлган ва алоқа соҳасида туб инқилоб ясаган телефон воситасини ҳали бутунлай «пенсияга чиқариш»га шошилмаслик керак. Айниқса ишончлилик нуқтаи назаридан классик телефонларга етадигани йўқ.\nЎша классик телефон ускунасини Александр Грейам Белл исмли шахс ихтиро қилганини кўпчилик эшитган албатта. Унинг шарафига ҳатто шовқин ва товуш ўлчов бирлиги ҳам номланган. Ўша кўпчилик таниган жаноб Белл ўзининг энг машҳур ихтироси бўлмиш телефон аппарати учун патентни айнан 14 февраль куни расмийлаштирган эди.\n«Дарё» колумнисти, физик олим Музаффар Қосимов бу тарихий воқеа ҳақида ҳикоя қилади.\nИхтиро тарихи жуда қизиқ. Аслида моҳиятан телефон сингари ишлаган ва товуш сигналларини сим орқали электр сигналлари кўринишида масофага узатиш имконини берадиган ускунани 1860 йилларда флоренциялик Меуччи исмли уста ясаган. Унинг ускунаси «телектрофон» деб номланган. У ихтиросини Western Union компаниясига сотиб юборган. Унинг ихтироси шу билан унутилган. 1871–1874 йилларда Меуччининг телектрофонга шахсий патент олишга уринишлари беҳуда кетган. Чунки Western Union ҳужжатларни йўқотиб қўйган ва қолаверса молиявий масалаларда Меуччи патент идораси ундирадиган йиғимларни тўлолмаган.\nБарча адабиётларда телефон ихтирочиси сифатида эътироф этиладиган Александр Белл 1847 йилда Шотландияда туғилган. У аввалига Эдинбург университетида, кейинчалик Лондон университет коллежида таҳсил олган. Унинг касби кар-соқовлар мактаби ўқитувчиси бўлган. Шу борада айтиш мумкинки, у энг аввало эшитишда нуқсони бор шахслар учун товуш кучайтиргич мослама ихтиро қилиш ҳақида бош қотирган. Бунинг учун у қулоқ тузилиши ва эшитиш физиологиясини яхшилаб тадқиқ қилган.\n1870 йилда Александр Белл Канадага, муҳожирликка жўнаган. Икки йилдан кейин у энди АҚШга кўчиб ўтган. Бостон шаҳрида муқим жойлашгач, маҳаллий кар-соқовлар мактабида иш бошлаган ва айниқса карлар учун ўзи ишлаб чиққан имо-ишоралар алифбоси, шартли нутқ ишоралари билан катта ҳурмат қозонган. Унинг методикаси кар-соқовлар учун яхши самара берган ва натижада Беллни Бостон университетига нутқ физиологияси профессори мақоми билан ишга таклиф қилишган. Университет унга қулоқ физиологиясини мукаммал тадқиқ қилиш учун барча шароитни ҳозирлаб берган. Белл азалий орзуси – нутқни электр сигналларига айлантириш ва симлар орқали масофага узатиш борасидаги тадқиқотларига шўнғиб кетган. У қулоқ пардаси тузилишини синчиклаб ўрганиб чиққач, худди шундай юпқа металл мембрана ва унинг яқинига жойланган доимий магнит воситасида товуш сигналларини электр сигналларига ва аксинча айлантириш мумкинлигини англаб етган. Бир неча ой давом этган машаққатли меҳнат ва юзлаб муваффақиятсиз тажриба-синовлардан кейин ниҳоят 1876 йил февраль март ойларида Беллнинг телефон ускунаси кутилганидек ишлай бошлаган. Дастлабки муваффақиятлардан руҳланган олим 1876 йилнинг 14 февраль куниёқ патент идорасига ҳамма ҳужжатларни топширган.\nБеллнинг овозли телеграфи.\nҚизиғи шундаки, архив ҳужжатларига кўра, ўша куни Беллдан атиги икки соат кейин Илайш Грэй исмли яна бир шахс худди шундай ускуна учун патент расмийлаштиргани ариза қолдирган экан. Унинг ускунаси ҳам Беллники сингари ишлаган ва тузилиши жиҳатдан бир хил бўлган. Фақат Белл биринчи бўлиб ариза топширгани учун ихтиро унинг номига расмийлаштирилган. Шу тариқа, телефон ихтирочиси сифатида тарихда Александр Грейам Белл номи муҳрланган. Айтиш жоизки, патентга кўра, Беллнинг ушбу ихтироси «телефон» деб эмас, «товушли телеграф» деб номлаган. «Телефон» атамаси кейинроқ пайдо бўлган ва оммалашиб кетган.\nБелл ўз телефон аппаратини ўша йилнинг 10 март куни Бостон университетидаги ҳамкасби Уотсон билан синаб кўрган. Унинг ўзи томдан туриб телефон аппарати микрофонига гапирган. Уотсон эса ертўлада бўлган ва Беллнинг «Жаноб Уотсон, бу ёққа чиқинг, сизда гапим бор», деган сўзларини аниқ эшитган.\nБелл телефон аппаратининг тақдимоти 1876 йил июнида АҚШ мустақиллигининг 100 йиллигига бағишланган саноат кўргазмасида катта шов-шув билан бўлиб ўтган. У ўша кўргазманинг энг катта ва энг асосий сенсацияси бўлган.\nИхтиро омма орасида катта қизиқиш билан кутиб олинган ва 1876 йилнинг августидаёқ Белл телефонларидан фойдаланувчилар сони тахминан 800 нафар абонентни ташкил қилган. Бироқ йирик пулдорлар ва компаниялар янги ихтиродан бизнес қилишга пул тиккани иккиланган. Беллнинг ўзи ҳам аввалига патентини мўмай пулга сотиб, яна кар-соқовлар билан ишлашда давом этишни кўзлаган эди. Бироқ патентга харидор чиқавермагач, у қайнотаси билан биргаликда ўз маблағи ва қисман қарз кўтарган ҳолда хусусий телефон компанияси Bell Laboratories Telephone’га асос солган.\nБелл ёрдамчиси Уотсон билан боғланмоқда, 1876 йил.\nУ даставвал 1878 йилда Коннектикут штатида 21 та абонентга эга телефон тармоғини ишга туширган. Телефонга талаб кўплиги туфайли Белл компанияси жуда тез ривожланган ва тез орада қудратли концернга айланган. 1890 йилга келиб бутун АҚШ бўйлаб 100 мингдан зиёд Белл телефон тармоғи абонентлари мавжуд эди. Асрлар оралиғида эса телефондан фойдаланувчилар сони миллионлик маррани забт этган. 1922 йилда, Александр Белл вафот этган пайтда эса унинг хотираси учун АҚШ телефон абонентлари бутун мамлакат бўйлаб бир дақиқалик «телефон сукути» эълон қилган. Яъни унинг тобути қабрга жойланаётган пайтда бутун мамлакат бўйлаб барча телефон қўнғироқлари тўхтатилган ва шу тариқа ушбу муҳим ихтиро муаллифига ҳурмат бажо келтирилган. Бу пайт тармоқда аллақачон 13 миллион абонент бор эди.\n19:02, 17.01.2021 // 76925\n11:24 Кеча // 75092\n17:24 Кеча // 70911\n19:22, 17.01.2021 // 63129\n23:15, 17.01.2021 // 58986


Абдуқаюм Йўлдош. Ҳаёт шафқатсиз... (ҳикоя) | www.ziyouz.uz\nБош саҳифа Ўзбек насри онлайн антологиясиАбдуқаюм Йўлдош (1962)Абдуқаюм Йўлдош. Ҳаёт шафқатсиз… (ҳикоя)\nКатта йўлнинг доимий ҳайдовчиларию йўловчилари “Шоҳсанам”га тушишганда албатта жиз буюртма қилишади.\nШубҳасиз, “Шоҳсанам”нинг асосан ҳайдовчилардан иборат кўп йиллик қадрдон мижозлари бор эди. Бу ҳайдовчилар озгина эркалик ҳам қилиб қўярдилар. Яъни йўл ёқасида махсус жой ажратилганига қарамасдан уловларини иложи борича ўзлари ўтирадиган чорпоя ёки столга яқин келтириб қўядилар. Энг қизиқ томони — бу ҳеч кимнинг ғашига ҳам тегмайди. Ахир нима қилса ҳам ўзингники барибир ўзингники-да. Ҳар қалай, кеча тухумдан чиққан жўжахўроз эмас, кўп йиллик қадрдонлар сал ўзларини эркинроқ тутсалар тутибдилар-да.\nБаногоҳ чекароқдаги кўрпачалар тўшалган, ўртадаги хонтахта дастурхони устига чойнак пиёлалар қўйилган чорпоя ёнига қордай оппоқ “Ласетти” машинаси шиддат билан бостириб келди.\n— Ҳозир ўтиб кетади, — қизни юпатишга уринди Суюн. — Шунча йилдан бери оқшом-поқшом демай юрган одам… Бир бўлиб қолди-да… Ҳозир… — Сўнг радио овозини сал кўтараркан, хижолатомуз кулимсиради: — Сен шуни эшитиб тур… Мен бир тоза ҳавога чиқиб кўрай-чи…\nҲа, ҳар қанча мақтанчоқ ёинки обрўталаб бўлмасин, Суюннинг қалби ёш боланики цингари беғубор эди…\n— Энди бундай, — деди ниҳоят Эргаш иккала эркак чиқиб кетгач қандайдир хижолатомуз тарзда. — Қўрқманглар, сизларни ўлдириб кетиш ниятимиз йўқ. Лекин машинани олиб кетамиз. Запчаст қилиб сотиб юборамиз. Сенларга ўхшаганларга битта машина нима деган гап? Жонларингни омон қолдираяпмиз, шунга шукр қилинглар. Ҳалиям то… анави киши кирмаяпти. У кишидан эҳтиёт бўлиш керак. Қутурган пайти. Кўзига ҳеч нарса кўринмаяпти. Сенга ўхшаган, — шундай дея Эргаш Суюнга мурожаат қилди, — сенга ўхшаган бир бойвачча у кишининг шаҳарда ўқиётган ёлғиз қизини алдаб, машинасида чўлга олиб чиққан-да, зўрлаган… Кейин ўша ерга ташлаб кетибди, аблаҳ!.. Қиз номусига чидай олмай, ўзини осиб қўйган… Шундан буён бу одам қонсираб юрибди… Менимча, миясиям сал кетиб қолган… Сенга ўхшаган бойвачча йигитни кўрса бас, қалтироғи тутиб қолади… Неча кундан бери иккита қамоқда ўтириб чиққан ҳамқишлоғимизни ёнимизга олиб, ўша аблаҳни излаб юрибмиз…\n← Аввалги Аввалги Абдуқаюм Йўлдош. “Мени синдиришди…” (ҳикоя)\nКейинги → Кейинги: Абдуқаюм Йўлдош. Энди нима қиламан? (ҳикоя)


1. Текшириш натижасида қўшимча ҳисобланган солиқларнинг суммаси йиғилиб бориладиган фойда ҳисобидан қопланадими ёки давр харажатларида акс эттириладими? 2. Ишчи-ходимларга фарзандлари учун сотиб олинадиган ўқув қуролларини компенсациялаш сифатида бериладиган маблағларни солиққа тортиш қандай амалга оширилади?\n2017 йилда акциядорлик жамиятининг 2014, 2015,2016 йиллардаги молиявий хўжалик фаолияти текширишдан ўтказилди.\n1. Текшириш натижасида қўшимча ҳисобланган солиқларнинг суммасини уларнинг фундаментал (муҳим) ёки арзимайдиган даражада эканлигидан келиб чиқиб бухгалтерияда акс эттирилади.\nҚўшимча ҳисобланган солиқлар олдинги даврлардаги молиявий ҳисоботларни тайёрлаш чоғида йўл қўйилган xатолар сифатида қаралади. Улар хато аниқланган жорий давр молиявий ҳисоботида акс эттирилади (3-сон БҲМС 16-банди).\nЎтган даврда йўл қўйилган фундаментал (муҳим) хатоларни тузатиш суммаси молиявий ҳисоботда йил бошидаги тақсимланмаган фойда сальдосини ўзгартириш ҳамда активлар, мажбуриятлар ва хусусий капиталнинг бошқа моддаларига тегишли тузатишлар киритиш йўли билан акс эттирилиши мумкин (АВ 24.01.2003 й. 1209-сон билан рўйхатга олинган Буйрукнинг 15-банди). Бунда тақсимланмаган фойда сальдосидаги ўзгариш сабаблари жорий йил учун молиявий ҳисоботга тушунтириш хатида очиб берилиши керак.\nЖиддий хатолар - жорий даврда аниқланган хатолар бўлиб, улар шу қадар муҳим бўладики, олдинги даврлар учун тузилган молиявий ҳисоботлар ишончли деб ҳисобланмаслиги мумкин (3-сон БҲМС 5-банди). Унинг миқдорини корхона мустақил равишда белгилайди ва ҳисоб сиёсатида акс эттиради.\nУлар қуйидагича ўтказмалар билан бухгалтерияда акс эттирилади:\nЎтган йиллар учун қўшимча ҳисобланган солиқлар суммаси тақсимланмаган фойда ҳисобидан қопланди\n8710 "Ҳисобот даврининг тақсимланмаган фойдаси (қопланмаган зарари)"\n6410 "Бюджетга тўловлар бўйича қарз (турлари бўйича)"\nМажбурий тўловлар бўйича қўшимча ҳисобланган суммалар\n6500 "Суғурта ва мақсадли давлат жамғармаларига тўловлар бўйича қарзни ҳисобга олувчи счётлар"\nСолиқлар бўйича ҳисобланган пенялар жорий давр харажатларига олиб борилади\n9430 " Бошқа операцион харажатлар"\nАгар хатолар арзимайдиган даражада бўлса, улар давр харажатлари таркибига киритилади.\nБухгалтерия ҳисобида арзимайдиган даражадаги хато деб тан олинган қўшимча ҳисобланган солиқ суммасига қуйидагича ўтказма берилади:\nТекшириш натижасида қўшимча ҳисобланган солиқлар давр харажатларига киритилди\n2. СКда фарзандлари учун сотиб олинадиган ўқув қуролларини компенсациялаш юридик шахснинг харажатлари сифатида белгиланмаган. Бу ҳолатда ходимларга берилган бундай маблағлар СКнинг 173-моддаси 4-бандида кўрсатилган моддий ёрдам сифатида қаралади. СКнинг 173-моддасида белгиланган даромадлар иш ҳақи тарзидаги даромад ҳисобланиб, уларга умумбелгиланган тартибда ЖШДС, суғурта бадаллари, ЯИТ ва ШЖБПҲга мажбурий бадаллар ҳисобланади. Қонунчиликда ушбу тўловларга солиқ имтиёзлари назарда тутилмаган.\nСолиқ текшируви натижасида қўшимча ҳисобланган солиқлар бухгалтерия ҳисобида қайси даврда акс эттирилиши лозим?\nТекширишлар режа-жадвалига асосан ДСИ ходимлари томонидан корхонанинг 4 йиллик молиявий-хўжалик фаолияти текширилди ва айрим солиқ турлари бўйича камчиликлар аниқланди. Шунга кўра текшириш далолатномасида ёзилган қўшимча ҳисоблашлар бухгалт... Далее\nСолиқ текшируви натижаларини бухгалтерия ҳисобида қанақа ўтказмалар билан акс эттириш лозим: 1. ЖШДС бўйича қўшимча ҳисобланган ва тўланган солиқ суммасини? 2. Фуқароларнинг мажбурий суғурта бадаллари бўйича камайтиришга ҳисобланган суммани? 3. Камайтиришга ҳисобланган ЯИТ? 4. Камайтиришга ҳисобланган солиқ суммалари ЯСТга тортиладиган даромад ҳисобланадими? 5. Ушбу ўзгаришларни бухгалтерия балансида ва молиявий натижалар тўғрисидаги ҳисоботида акс эттириш керакми?\nБиз ягона солиқ тўлови тўловчиси ҳисобланамиз. 2016 йил август ойида бизнинг фирма ДСИ томонидан текширувдан ўтди. Текширувда фирманинг 2011-2015 йиллар фаолияти текширилди. Текшириш натижасида ишчилар ойлигига жисмоний шахслар даромад солиғи қўшимча ҳисобланди.... Далее


Скачать бесплатно миллион жамоаси 2017\nКувайт фонди ўртасида 30 миллион долларлик шартнома имзоланди31. Фавқулодда вазиятлар вазири Москва шаҳрига ташриф буюрди23. Экстремал ЖАРдаги стадионда 88 метр баландликдан арқонда пастга сакради 10. Акуланинг дайвер билан балиқ скачать бесплатно миллион жамоаси 2017 видеоси тарқалди 06.\nДХХ хизматчиси қай ҳолатда жисмоний куч ишлатиш ҳуқуқига эга? Экспертлар Apple қурилмаларининг яроқлилик муддатини аниқлашди 04. Янги стандартдаги хотира смартфонлар тезлигини икки бараварга оширади03. Facebook янги вақт бирлигини жорий қилди24. Италияда бионик қўлли илк аёл пайдо бўлди05.\n2017 йилда ўзбек сайтлари 700 га яқин хакерлик ҳужумига учради03. ПСЖ сўнгги 7 ойда илк марта ютқазди, Монако омадсиз сериясига якун ясади 03. Манчестер Ситининг ақлдан озган футболчиси чўлоқланган ҳолда чопмоқда 30. Майк Тайсон Дубайда спорт академиясини очади 30. Дам олиш кунлари кутилаётган об-ҳаво маълумоти05. Эйфель минорасида гольф ўйнаш имкони пайдо бўлди27.\n7 ойлик фарзанди билан чегарада икки соат қолиб кетди25. Карамнинг фойдалари Карам инсон саломатлиги учун жуда ҳам фойдали маҳсулотдир. Муқаддас динимиз Исломда маҳрам масаласига жиддий аҳамият берилади. Самарқандда рус тилида таълим берувчи учта нодавлат МТМ очилди Самарқанд шаҳридаги Мингут маҳалласида Сказочная страна МТМ очилди. Беларусь ва Ўзбекистон ҳарбий ҳамкорлик бўйича икки томонлама битим имзолайди. Asymco таҳлилий компанияси экспертлари маълум қилишдики, Apple қурилмаларидан фойдаланиш муддати 4 йилни ташкил қилади. 06268752 Omurbek Babanov, opposition presidential candidate speaks at a news conference in Bishkek, Kyrgyzstan, 16 October 2017.\nРасулуллоҳ бажарган амалларни қилиш қўлингиздан келади? Карам инсон саломатлиги учун жуда ҳам фойдали маҳсулотдир. Бевосита овқатга ишлатилади, тузланади ва консерва ҳолида истеъмол қилинади. Европанинг электр энергия операторлари тармоғи ENTSO-E тармоққа аъзо 25 давлатда ток частотасини 50 Гц гача қайтариш учун чоралар кўрилганини маълум қилди.\nENTSO-E’нинг матбуот-котиби Клер Камюнинг 3 апрелда маълум қилишича, маиший техникага ўрнатилган ва ундаги вақт бориши ток частотаси ёрдамида ҳисобланувчи рақамли соатлар энди соз ишламоқда. Пахта-тўқимачилик ишлаб чиқаришлари ва кластерлари фаолиятини ташкил этиш бўйича қўшимча чора-тадбирлар тўғрисидаги ҳукумат қарори қабул қилинди. Республикаси президентининг 2018 йил 23 мартдаги Банк хизматлари оммабоплигини ошириш бўйича қўшимча чора-тадбирлар тўғрисидаги қарори билан 2018 йилнинг 1 апрелидан бошлаб жисмоний шахсларга халқаро тўлов карталарига сотиб олинган хорижий валютани нақд шаклда ечиб олиш ҳуқуқи берилди. Бу ҳақда Марказий банк хабарида айтилади. Чиройли қизлар енг гӯзал хотынлар ! Пахта-2017: Далалардан дараклар — мажбурий меҳнат давом этаяптими ёки одамлар нега пахта термаяпти? Кувайт фонди ўртасида 30 миллион долларлик шартнома имзоланди31.\nФавқулодда вазиятлар вазири Москва шаҳрига ташриф буюрди23. Экстремал ЖАРдаги стадионда 88 метр баландликдан арқонда пастга сакради 10. Акуланинг дайвер билан балиқ талашган видеоси тарқалди 06. ДХХ хизматчиси қай ҳолатда жисмоний куч ишлатиш ҳуқуқига эга? Экспертлар Apple қурилмаларининг яроқлилик муддатини аниқлашди 04.\nЯнги стандартдаги хотира смартфонлар тезлигини икки бараварга оширади03. Facebook янги вақт бирлигини жорий қилди24. Италияда бионик қўлли илк аёл пайдо бўлди05. 2017 йилда ўзбек сайтлари 700 га яқин хакерлик ҳужумига учради03. ПСЖ сўнгги 7 ойда илк марта ютқазди, Монако омадсиз сериясига якун ясади 03. Манчестер Ситининг ақлдан озган футболчиси чўлоқланган ҳолда чопмоқда 30.\nМайк Тайсон Дубайда спорт академиясини очади 30. Дам олиш кунлари кутилаётган об-ҳаво маълумоти05. Эйфель минорасида гольф ўйнаш имкони пайдо бўлди27. 7 ойлик фарзанди билан чегарада икки соат қолиб кетди25. Карамнинг фойдалари Карам инсон саломатлиги учун жуда ҳам фойдали маҳсулотдир.\nPrevious Людмила николаева скачать бесплатно mp3 все песни\nNext Скачать google calendar для windows\nЯ хочу от тебя любви не нужны мне твои понты скачать бесплатно


«Ўзбекнефтегаз»нинг янги логотипи ўғирланганми?\nБлоггер Мирзо Субханов "Ўзбекнефтегаз"нинг логотип танлаш танлови натижаларини нохолис, деб баҳоламоқда. У ўз саҳифасида бу ҳақида батафсил шундай баён қилади.\n«Ўзбекнефтгаз» АЖ 2017 йил 19 июнь куни Ўзбекистон нефтгаз тармоғининг янги логотипини яратиш бўйича очиқ ижодий танлов эълон килди. Ғолиб учун Chevrolet Spark автомобили ваъда қилинган эди. Ғолибни эълон қилиш мустақиллик байрами арафасида бўлиб ўтиши режалаштирилган бўлсада, танлов 10 октябргача узайтирилди.\n«Танлов узайтирилганлиги асоссиз ва бунга сабаб танлов коммиссия аъзоларидан бири Ю.Т.нинг нообъективлиги» - деб иддао қилди танлов иштирокчилардан бири Жавоҳир Комилов.\nУзайтирилган танлов муддати 1 октябр ва ғолибни эълон қилиш санаси 24 ноябр белгиланган бўлсада, ҳозирги кунга қадар танлов юзасидан «Ўзбекнефтгаз» АЖ расмий сайтида 5 декабрдагина маълумот берилган.\nТанлов ғолиби тўғрисидаги норасмий маълумот фақат 5 декабрда журналист Шерзод Кудратходжаевнинг фейсбукдаги саҳифасида эълон қилинди. Журналистнинг ёзишича №1329 –сонли иштирокчи Бахром Калонов танлов ғолиби, деб эълон қилинган.\nҒолиб логотипини қуйида келтирамиз:\nCўнгги пайтларда Ўзбекистонда янги логотип танловлари бўйича «ўғриликлар» кўпайганини айтиб ўтиш мумкин.\nЎзбекистон Ёшлар Иттифоқи логотипи ва Фарғона вилояти туристик логотипидан кейин навбат «Ўзбекнефтегаз» логотипига келдими?\nТанлов ғолиби Бахром Калоновнинг логотипи бошка бир иштирокчи Максим Бондаренконинг логотипидан кўчирилган бўлиши мумкин:\nБундан ташқари шунга ўхшаш ва доимий фойдаланишда бўлган яна бир логотип ҳам мавжуд экан:\nНима бўлса ҳам танлов белгиланган муддат ва тартибда, очиқ ва объектив ўтказилмаган.\nХусусан, танлов низомида «Комиссия 50 (элликта) энг яхши вариантларни танлаб олади ва финалга чиққан иштирокчилар ўртасида очиқ танлов ўтказади» дейилган бўлсада, ҳеч қандай очиқ танлов бўлмаган. Эълон муддати охири 24 ноябрдан бери танлов бўйича «Ўзбекнефтегаз»га боғланиб маъломот олишнинг ҳам имкони бўлмади.\n«Ўзбекнефтгаз»дан танлов бўйича расмий маълумотни кутиб қоламиз.\nҲаммамизга «янги» логотип муборак бўлсин!


Таваллуд топган сана: 31 avgust 1912 йил\nВафот этган сана: 20 iyun 1962 йил\nАбдуллаев Ҳабиб Муҳамедович (1912— 1962) — геолог олим, давлат ва жамоат арбоби, Ўзбекистон ФА академик (1947), геология-минералогия фанлари доктори (1946).\nЎрта Осиё индустрия институтининг кончилик факултетини тугатгач (1935), геологогия-разведка партияси бошлиғи. Кейинроқ Ўзбекистондаги Лангар вольфрам-молибден конининг геологик тузилиши, минерал таркиби ва ҳосил бўлишини тадқиқ қилди. 1940 йилдан Ўрта Осиё индустрия институтининг фойдали қазилмалар кафедрасида доцент, сўнгра шу инситутда директор, 1942 йилдан Ўзбекистон ҳукумати раисининг ўринбосари, 1944 йилдан айни вақтда Давлат план комиссияси раиси.\n1946 й. «Ўрта Осиёнинг шейлитли скарнлари геологияси» мавзуида докторлик диссертациясини ёқлади ва бу асар 1947 йилда нашр этилди. Абдуллаев 1947 йилдан Ўзбекистон фанлар академияси вице-президенти. Айни вақтда Геология институти директори ҳамда унинг Петрология ва металлогения бўлими раҳбари.\nХабиб Абдуллаев 1952 — 55 йилларда Ўзбекистон фанлар академияси техника ва геолологи-кимё фанлари бўлимининг раиси, 1955—56 йилларда Ўзбекистон ҳукумати раисининг ўринбосари ва 1956 йилдан Ўзбекистон фанлар академияси президенти. Абдуллав 1959 йилда руда пайдо бўлишининг гранитоид интрузиялар билан генетик боғлиқлиги соҳасидаги илмий иши учун юксак мукофот билан тақдирланган. У эндоген руда ҳосил бўлиши назариясини ривожлантирди. 130 дан ортиқ илмий асар (жумладан, 7 монография) ёзган.\nАбдуллаев Тошкент ва Москвада нашр этилган кўпгина мўътабар илмий журналлар, тўпламлар, илмий-оммабоп нашрларнинг масъул муҳаррири, таҳрир ҳайъати аъзоси эди, жумладан Ўрта Осиёда биринчи— «Ўзбекистон геология журнали»ни ташкил қилди ва унинг масъул муҳаррири бўлди.\nХабиб Абдуллаев вольфрам, қалай, рангли ва қора металлар руда конларининг турли йўллар билан ҳосил бўлганлигини кўрсатиб берди. Абдуллаев руда пайдо бўлиш жараёнларини магматизм ҳамда бу жараёнлар рўй берадиган геологик муҳит таъсири билан чамбар-час боғлиқ эканлигини аниқлади. Унинг бевосита иштироки ва раҳбарлигида «Чатқол-Қурама тоғлари магматизми ва металлогениясининг асосий хусусиятлари» монографияси яратилди (1957), «Ўрта Осиё магматизми ва рудаланиш жараёни» асари нашр этилди (1960).\nАбдуллаевнинг сўнгги туркум ишларидан бири «Рудапетрография провинциялари ва уларни таснифлаш масалалари» (1961) бўлди. Жаҳондаги барча йирик руда конлари шаклланиш хусусиятларига бағишланган «Металлогения— фойдали қазилма конларини қидириб топишнинг геологик асоси» монографияси учун 1970 йилда (вафотидан кейин) Беруний номидаги Ўзбекистон Давлат мукофоти берилган.\nАбдуллаевнинг геологияга оид назарий фикрлари амалиётда тасдиқланди. У биринчи бўлиб Ўрта Осиёни алоҳида металлогеник махсус провинция сифатида ажратди. Скарнлар тузилиши, руда учрайдиган ва руда ҳосил бўладиган скарнлар мавжудлиги қайд этилди. Абдуллаевнинг рудаларнинг гранитоид интрузиялар билан боғлиқ равишда ҳосил бўлишига доир асарлари илмий мунозарага сабаб бўлди. Асарларда конларнинг интрузиялардан узоқ-яқинлигига қараб таснифланганлиги Эл-шонснинг мавҳум батолит концепциясидан тубдан фарқ қилади.\nАбдуллаев Ўрта Осиёга доир тадқиқотларини таҳлил қилиб, кичик интрузиялар ўчоғи билан рудали жинсларнинг умумийлигини ҳамда магматизм босқичлари билан боғлиқ бўлган руда ҳосил бўлиш жараёнларининг такрорланиб туришини кўрсатиб берди. Абдуллаевнинг сўнгги асарларида айрим жойларда муайян типдаги магматизм ҳодисалари рўй бериши ва рудалар ҳосил бўлиши муаммолари ўрганилган.\nАбдуллаевнинг «Ўрта Осиёнинг металло-геник очерки» (1949), «Рудаланишнинг гранитоид интрузиялар билан генетик боғлиқлиги» (1954 — 57), «Дайкалар ва рудаланиш» (1957), «Руда-петрографик провинциялари ва уларни таснифлаш ма-салалари» (1961) каби асарлари жаҳонга машҳур бўлди. «Рудаланишни гранитоид интрузивлар билан генетик боғлиқлиги» асари хорижий олимлар таклифи билан немис, инглиз ва хитой тилларига таржима қилинган.\nХабиб Абдуллаев регионал кенгашлар, Халқаро геология конгрессининг, бир неча сессияларнинг фаол ташкилотчиси, қатнашчиси, кенгаш тўпламларининг муҳаррири бўлган. Абдуллаев бир неча чет эл геология жамиятлари аъзоси эди. Ўзбекистон Республикаси миқёсидаги кўпгина илмий ва илмий-техника жамиятларига, қўмиталарига бошчилик қилган. Асарлари ўзбек ва рус тилларида нашр этилган. Булар орасида Ўзбекистонда фан, илмий-техника, иқтисодиёт ва маданият равнақига бағишланганлари анчагина.\nАбдуллаев Ўзбекистондагина эмас, балки бутун Ўрта Осиёдаги геологик и. ч.да, илмий муассасалар ва олий ўқув юртларида ишлайдиган катта жамоани бирлаштирган илмий мактабнинг ташкилотчиси ва раҳбари бўлди. Илмий мактаб олимлари Тяньшан тогларидаги жинслар асосида петрология ва металлогения масалаларини ҳал қилиш соҳасида биргаликда иш олиб бордилар. Абдуллаев Ўзбекистонда иқтидорли ёшлардан фаннинг турли соҳаларида, жумладан геология бўйича миллий кадрлар тайёрлашга катта ҳисса қўшди. Хабиб Абдуллаев раҳбарлигида 7 киши докторлик, 28 киши номзодлик диссертациясини ёқлади.\nАбдуллаев ТошПИ (ҳоз. ТошТУ) геология-разведка факультетида геология олий ўқув юртлари орасида биринчи бўлиб Петрология ва металлогения кафедрасини ташкил этди ва унга раҳбарлик қилди.\nУруш даврида Хабиб Абдуллаев ҳукумат аъзоси ва геолог олим сифатида фронт ва фронт ичкарисини зарур ресурслар билан таъминлаш ва стратегик аҳамиятдаги қазилма бойликлар қидириш ва ишга солишда катта ишларни амалга оширди.\nАбдуллаев 1950 йилддан умрининг охиригача минералогия жамияти Ўзбекистон бўлимини бошқарди. 1960 йилдан Франция геология ва Буюк Британия Қироллик минералогия жамиятларининг аъзоси. Танланган асарларидан 7 жилди нашр этилган (1964 — 69). Абдуллаевнинг ҳаёти ва илмий ҳамда жамоатчилик фаолияти ҳақида бир қанча олимлар муаллифлигида «Эсдаликлар» чиқарилган. Ўзбекистон фанлар академияси Геология ва геофизика институтига ва Тошкент шаҳридаги катта кўчалардан бирига, Акмал Икромов туманидаги маҳаллага, Тошкент метроси станцияларидан бирига, 193-мактабга, Улуғбек шаҳарчасида кўча ва бошқа объектларга Хабиб Абдуллаев номи берилган. Геология ва геофизика институти биносига, ТошТУ геология-разведка факултети биносига ёдгорлик тахтаси ўрнатилган. Ҳ. М. Абдуллаев номида «Олтин медаль» таъсис этилган(1992). Уш шаҳардаги катта кўчалардан бири, Абдуллаев туғилиб ўсган Аравондаги мактаб ва кўча ҳам Хабиб Абдуллаев номи билан аталган. Геология ва геофизика институти қошида Абдуллаев ҳаёти ва ижодига бағишланган музей ташкил қилинган. Абдуллаев Тошкентдаги Чиғатой қабристонига дафн қилинган. Қабри устига мармар бюст қўйилган (ҳайкалтарош Е. В. Вучетич).


Сенатда янги қўмита тузилди - UzNews.uz\nЯлпи мажлисда Оролбўйи минтақасини ривожлантириш масалаларига оид фаолиятни янада такомиллаштириш тўғрисидаги масала кўриб чиқилди.\nСенатнинг саккизинчи ялпи мажлиси кун тартибидан ўрин олган Ўзбекистон Республикаси Олий Мажлиси Сенатининг Оролбўйи минтақасини ривожлантириш масалаларига оид фаолиятини янада такомиллаштириш тўғрисидаги масала кўриб чиқилди. Бу ҳақда Сенат Ахборот хизмати хабар берди.\nОролбўйи минтақаси аҳолисининг турмуш шароитлари ва сифатини яхшилашга йўналтирилган 2017–2021 йилларда Оролбўйи минтақасини ривожлантириш Давлат дастури тасдиқланди. БМТнинг Оролбўйи ҳудуди учун инсон хавфсизлиги бўйича кўп томонлама шериклик траст фонди тузилди. Ўзбекистон Президенти ҳузурида Оролбўйи халқаро инновация маркази ташкил этилди. Ҳудудда 2 млн гектар яшил майдон барпо этиш борасида улкан ишлар амалга оширилмоқда.\nШавкат Мирзиёев яқинда Жўқорғи Кенгес сессиясида Қорақалпоғистон Республикасини келгуси уч йилда ривожлантиришнинг 10 та устувор йўналишини белгилаб берди.\nУнда, Орол муаммосининг салбий таъсирини юмшатиш мазкур устувор йўналишларнинг бири этиб белгиланди.\nШунингдек, Оролбўйи минтақасини ривожлантириш масалаларига оид қатор ташаббусларни илгари сурилди. Вазирлик ва идоралар зиммасига ҳудудни ривожлантиришга доир аниқ вазифалар юкланди. Бу борада парламент назоратини кучайтириш масаласига ҳам алоҳида урғу берилди.


У рингга кўтарилганида жиноятчилик даражаси кескин камаяди, ҳатто террорчилар гаровга олинганларни қўйиб юборишади - Халқ сўзи\n09:50 22 Сентябр 2020 Спорт\nМаълумот ўрнида: Эммануэл Пакьяо – Филиппин фуқароси. 1978 йилнинг 17 декабрида туғилган. Лақаби Пак Мен.Чапақай. Ярим ўрта вазн боксчиси. 71 та жанг ўтказиб, шунинг 62 тасида ғолиб чиққан. Ҳисобида 7 мағлубият, 2 дуранг бор. 8 вазн тоифасида жаҳон чемпиони бўлишга эришган дунёдаги ягона боксчи. 2006, 2008, 2009 йилларда энг кучли боксчи деб топилган. ”Ўн йилликнинг энг яхши боксчиси” деб эътироф этилган. ”Ринг” журнали сўровига кўра, вазн тоифасидан қатъий назар дунёнинг энг кучли «чарм қўлқоп» устаси. Актёр ва сиёсатчи сифатида ҳам танилган.\nПакьяо Филиппин учун 1 – рақамли одам. У рингга кўтарилганида кўчалар ҳувиллаб қолади, жиноятчилик кескин камаяди, ҳатто террорчилар гаровга олинганларни қўйиб юборишади. Бунақасини дунё дунё бўлиб ҳали кўрган эмас. Ваҳолонки, Пакьяо камбағал, қашшоқ бир оилада туғилган.Келинг, унинг болалиги қандай кечгани хусусида тўхталайлик.\nМэнни оиладаги олти фарзанднинг тўртинчиси саналади. Рўзғорга нафи тегиши учун болалигиданоқ ишлашига тўғри келди.Онаси ўғлининг руҳоний бўлишини хоҳларди. Аммо унинг истагига қарши ўлароқ болакай бокс билан шуғуллана бошлади. Ўй – хаёли бокс билан бўлиб, мактабга кечиккани учун онасидан нуқул койиш эшитарди. Бироқ оила ҳаддан зиёд қашшоқлиги сабаб ўқишдан воз кечишга мажбур бўлди.\nОтаси уларни ташлаб кетганида Мэнни 13 ёшда эди. Болани нон ва сув сотиш учун кўчага чиқаришди. У кундузи ишлар, кечаси эса бокс билан шуғулланарди.Рингда шунақанги берилиб курашардики, унга жон-жаҳдини бериб муштлашаётганини инобатга олиб ҳар бир жанг учун 100 песо ( тахминан 2 доллар) бера бошлашди.100 песо 25 килограмм гурунч сотиб олишга етарди. Буни кўрган онаси унинг савдони ташлашига розилик билдирди.\n14 ёшга кирганида бола онасидан яширинча Манила шаҳрига борди.Бора солиб, ўзининг профессионал бокс билан шуғулланиш ниятида эканидан онасига хабар берди.Бироқ рингда жанг ўтказиш ўрнига ахлатхонада металл кесувчи бўлиб ишлашига тўғри келди.Бокс билан эса фақат кечқурунлари шуғулланди. Машғулот ўтказиладиган зал унга бошпана вазифасини ҳам ўтади. Чунки тураржой учун пули йўқ эди.Тақдирни қарангки, орадан йиллар ўтиб, Мэнни Пакьяо ўша спорт залини сотиб олиб, у ерда ўз мактабини очади.\nСпорт клуб директори салкам икки йил ўтиб Пакьяога бокс телешоусида иштирок этиши учун имкон яратиб берди ва қаҳрамонимиз дарҳол ўзининг қайноққон, енгилишни хуш кўрмас курашчи экани билан назарга тушди. Осиёда дастлабки ютуқларни қўлга киритгач, АҚШга йўл олди.\nАмерикада уни ҳеч ким кутиб турган эмасди. Кўплаб мураббийлар филиппинлик бу нотаниш боксчи билан ишлашни хоҳлашмади. Фақат Фредди Роучгина бундан истисно. Бу мураббий ҳам Пакьяо ҳақида эшитмаганди. Лекин боксчи билан бир неча дақиқа машғулот ўтказгач, Роуч қаршисида бўлғуси чемпион турганини англади. Мэннининг ҳайратомуз фаолияти шу тариқа бошланди. У профессионал боксда шунақанги жанглар ўтказдики, ҳар бирининг тафсилоти хусусида узоқ тўхталиш мумкин. Рақиблари номининг ўзиёқ кўп нарсадан дарак беради: Марко- Антонио Баррера, Хуан Мануэл Маркес, Эрик Моралес, Девид Диас, Оскар Де Ла Хойя, Рикки Хаттон, Мигел Котто, Шейн Мосли, Тимоти Бредли,Флойд Мейвезер. Профессионал бокс мухлисларига бу номларнинг барчаси таниш. Улар номини эшитганида ҳар қандай боксчининг оёғига титроқ кириши тайин. Мэнни Пакьяо ва Флойд Мейвезер ўртасидаги муштлашувга «Аср жанги» дея таъриф берилгани ҳам бежиз эмас.\nШу ўринда унинг 2008 йилда Оскар Де Ла Хойяга қарши кечган баҳсини эслашни лозим топдик. Ўшанда қаҳрамонимиз ярим ўрта вазнда дебют жангини ўтказганди. Таҳлилчилар Оскар Де Ла Хойянинг ҳеч бир муаммосиз ғалаба қозонишини башорат қилишаётганди. Бироқ улар кутганидек бўлмади.Пакьяо дарҳол ташаббусни қўлига олди. У чаққон ҳаракат қилар, зарбалари ҳам аниқ чиқарди. Рақиби унинг яшин тезлигидаги зарбаларидан ҳимояланишга улгура олмай қолди. 7 ва 8- раундларга келиб Оскар Де Ла Хойя шунақанги кўп зарбалар ўтказиб юбордики, оқибатда чап кўзи деярли ёпилиб қолди. 9-раунд олдидан берилган танаффус чоғида мураббийлари жангни давом эттиришни лозим топишмади.\nПакьяонинг ўйин услуби ҳақида алоҳида тўхталиш лозим. Бу тезлик, аниқ зарба бериш, реакция, оёқлар билан ажойиб тарзда ишлаш, фикрлашдир. Ва албатта унинг машҳур комбинацияси, яъни рақиб томон йўлланадиган зарбалар сериясини эсламаслик мумкин эмас. Буни кўплар тўфонга қиёслашади. Тўфон олдида биласизки, жоннинг омон қолиши даргумондир.\nҚаҳрамонимиз кинода ҳам ўз маҳоратини синаб кўрди. Бир неча фильмда суратга тушди. 2007 йилдан буён сиёсатда ҳам жўшқин фаолият юритиб келяпти. Филиппин либерал партияси вакили.2010 йилда Конгресс сайловларида ғолиб чиқди. Пакьяо мамлакат қуйи палатасидаги яккаю ягона миллиардер саналади. Унинг бойлиги 2014 йилда қарийб 38 миллион доллар дея баҳоланган. Ваҳолонки, бир пайтлар ўта камбағал оилада тарбияланаётганини сабабли бокс бўйича мамлакат терма жамоаси аъзоси ҳисобланган Пакьяони Филиппин ҳукумати ўз қарамоғига олган, унинг тураржойи ва овқатланиши харажатларини тўлаб турганди. Бир қашшоқ оила фарзандининг мамлакатнинг энг машҳур ҳамда бой кишисига айланиши беихтиёр мутафаккир шоиримиз Ғафур Ғуломнинг ўлмас мисраларини ёдимизга туширади: «Тақдирни қўл билан яратур одам, Ғойибдан келажак бахт бир афсона!»\nПакьяони жаҳон аҳли ўз фикрига эга инсон сифатида ҳам яхши билади.У шарқона урф – одатларни қадрлайди. 2016 йилда Мэнни «Агар биз биржинслилар ўртасидаги никоҳни қўллаб – қувватласак, демак, одамлар ҳайвондан ҳам баттардир» дея баёнот берди. Шунда унга тажовуз қилганлар учради. Nike компанияси шу сўзлари учун ҳатто у билан ҳамкорликни тўхтатиб қўйди. Бироқ Мэнни фикрида қатъий турди.\nЎз келажагини қаттиқ меҳнат, қийинчиликлар, сабр-бардош эвазига яратган қаҳрамонимиз 2000 йилда уйланган. Уч ўғил, икки қизи бор. Дарвоқе, у 2019 йилнинг 20 июлида Кит Турманга қарши рингга кўтарилиб, навбатдаги ғалабасини қўлга киритди. Шу жангдан сўнг ярим ўрта вазнда жаҳон чемпионлигига эришган ёши энг катта боксчи сифатида ҳам тарихга кирди. Бу пайтда у қирқ ярим ёшда эди.


Рамазон сабоқлари: Расуллуллоҳга салавот айтишнинг фазилати - Халқ сўзи\nРамазон сабоқлари: Расуллуллоҳга салавот айтишнинг фазилати\n21:13 22 Май 2020 Жамият\nМуборак Рамазон ойининг ҳам учинчи ўн кунлиги якун топмоқда. Бу — банданинг дўзах азобидан сақланишлик учун гуноҳлари мағфират этилишини Аллоҳ субҳонаҳу ва таолодан сидқидилдан сўрайдиган кунлардир.\nКечалари бедор бўлиб Яратганни зикр қилишлик Қадр кечаси савобини топишликка сабаб бўлади. Бироқ, банданинг Аллоҳга илтижоси қабул бўлишининг шартлари ҳам мавжуд. Уни бажариш учун киши доимо салавот ва истиғфорда, зикрда юриши керак. Зеро, барча алломалар шу йўлни танлашган. Бунинг ўзига хос жиҳатлари мавжуд. Қуйида ана шу мезонлар ҳақида тўхталамиз.\nҚуръони Каримнинг “Аҳзоб”сурасидаги 56-оятида бундай дейилади:\n“Албатта, Аллоҳ ва Унинг фаришталари пайғамбарга салавот айтурлар. Эй иймон келтирганлар, сиз ҳам унга салавот айтинг ва салом юборинг” (Шайх Муҳаммад Содиқ Муҳаммад Юсуф, “Тафсири Ҳилол”).\nМусулмон уммати бу буйруққа доим бўйсунган. Кишилик жамиятида содир бўладиган табиий офатлар, иқтисодий инқирозлар туфайли аҳоли ўртасида юзага келувчи камбағаллик қатлами ҳар бир замонда Калом ва муқаддас суннатнинг баракоти билан бартараф этилиб, барча муаммолар ўз ечимини топган.\nАллоҳни зикр этиш ва Пайғамбаримиз саллоллоҳу алайҳи васалламга салавот йўллашнинг фазилати ҳақида бир қатор ҳадислар мавжуд.\nАбдуллоҳ ибн Маъсуд разияллоҳу анҳудан ривоят қилинади:\n“Расулуллоҳ саллолоҳу алайҳи васаллам айтдилар:\n“Қиёмат кунида инсонларнинг менга энг яқини менга энг кўп салавот айтганидир”.\n“Расулуллоҳ саллолоҳу алайҳи васаллам бундай дедилар:\n“Кимки менга бир салавот айтса, у туфайли Аллоҳ унга ўн салавот ёзгайдир”\nАбдуллоҳ ибн Маъсуд разияллоҳу анҳу ривоят қилади:\n“Мен намоз ўқиётган эдим, жаноб Набий саллоллоҳу алайҳи васаллам шу ерда эдилар. Ҳазрати Абу Бакр ва Умар разияллоҳу анҳумолар ҳам у киши билан бирга эдилар. Ўтиргач, Аллоҳга сано айтиш билан бошладим, кейин пайғамбар саллоллоҳу алайҳи васалламга салавот айтдим, кейин ўзим учун дуо қилдим. Шунда ҳазрати Пайғамбар саллоллоҳу алайҳи васаллам: “Тилайвер, (тилаган нарсанг) сенга берилгайдир! Тилайвер, (тилаган нарсанг) сенга берилгайдир!” дедилар”.\nГувоҳ бўлганимиздек, Набий саллоллоҳу алайҳи васалламга салавот йўллашликнинг фазилати юксакдир. Айниқса, буни Аллоҳнинг раҳмати ва мағфирати ёғилиб турган муборак Рамазон кунларида бажаришлик кишилар учун тенгсиз ажрга эга.\nБунинг учун қалбимизда Аллоҳга ва Унинг Расулига ихлосу муҳаббат бўлса бас!\nАллоҳ таоло барчамизга муборак Рамазон баракотини, кенгчилигини ато қилсин!\nҚалбларимизни салавот нуридан баҳраманд этсин!\nакадемияси мустақил тадқиқотчиси.


Hyundai имкони чекланган кишилар учун экзоскелетлар ишлаб чиқаради (фотожамланма)\n18:01 / 23.12.2016\nКореянинг Hyundai авто ишлаб чиқарувчиси мавжуд экзоскелетларга қараганда анча ҳамёнбоп бўлган моделлар билан бозорга чиқишни режалаштирмоқда. Компания Лас-Вегасдаги тақдимот доирасида робкостюмнинг икки хил вариантини намойиш қилди - H-Mex ва H-Wex. Бу ҳақида engadget.com сайтида хабар берилди.\nH-Mex костюми қариялар ва оёқ соҳасидан шол бўлган беморларга мўлжалланган. Прототип бўйи 1.67 метрдан 1.78 метргача бўлган кишиларга мосланган бўлиб, уларнинг бел ва оёқ қисмларига маҳкамланади. Кийим қурилмани бошқарувчи қўшимча тугмали ҳассалар билан таъминланган. Экзоскелетда бир уринишдаёқ юриб кетиш қийин, албатта. H-Mex юриш, туриш, стул ёки диванга ўтириш, зинадан чиқиш ёки тушишга имкон беради. Экзоскелет танани бошқаришга мўлжалланган ўйин контроллери кабидир.\nҲозирча бошқарув жуда юқори даражада эмас, шу боис компания қўллаш қулай бўлгунга қадар экзоскелетлар устида қўшимча ишлайди. Шундай бўлса-да, одамларга юриш имконини беришнинг ўзиёқ ҳурматга сазовор.\nМанбага кўра, ишлаб чиқарувчи унинг нархи ҳамёнбоп бўлишига ваъда бермоқда, бироқ экзоскелетнинг аниқ қиймати ҳозирча маълум қилинмаган.\nH-Wex модели елка соҳасида муаммолари бўлган кишиларга мўлжалланган. Ускуна умуртқа поғонасига тушадиган оғирликни камайтириш учун рюкзак каби елкага осилади. Тақдимот чоғида прототипни синаб кўришга мушарраф бўлган кишиларнинг сўзларига кўра, 18 килограммли қутини кўтариш анча осон бўлган. Улар бу пайт ўзларини худди умуртқа поғонасида пружина пайдо бўлгандек ҳис этишганини таъкидлашган.\nHyundai Жанубий Корея ва АҚШда ўз қурилмаларини сертификатлаш билан шуғулланмоқда, компания 2018 йилга бориб, барча зарур рухсатларни олишга умид қилмоқда. 2019-2020 йилларда компания беморлар ва тиббий ходимлар уларнинг экзоскелетларига қандай муносабатда бўлиши ва баҳолашини кўриш учун уларнинг демо-версияларини етказиб бера бошлайди.\n«Қўқон» ЭИЗда Hyundai юк автомобиллари ишлаб чиқарилади\n18:47 / 10.04.2018\nHyundai 8 ўриндиқли гибрид кроссовер ишлаб чиқаришга тайёрланмоқда\n22:55 / 10.03.2018


24 Апрель 21:06\nОрол денгизининг қуриган тубининг майдони 4,5 миллион гектарни ташкил этади, шу жумладан Қозоғистон ҳудудида - 2,2 миллион гектар, Ўзбекистонда - 2,3 миллион гектар. Ҳар йили денгиз тубидан 100 миллион тоннагача туз ва чанг тозаланади ва минглаб километрларга тарқалади. Бир саксовул тўрт тонна кўчки қумини тўхтата олади.\n«Атроф-муҳит муаммолари, айниқса Орол денгизи минтақасидаги экологик фалокат зонасида, давлат раҳбари Қасим-Жомарт Тоқаевнинг алоҳида назорати остида. Бўшашган туз юзаси ва кўчма қумларни барқарорлаштириш учун экологик жиҳатдан энг мақбул ва хавфсиз чора бу қуритилган тубни ўсимликлар билан ўрмонлаштиришдир. Шу сабабли, 2008 йилдан буён республика ва маҳаллий бюджетлар маблағлари, шунингдек Жаҳон банки, Глобал экологик жамғарма кўмагида Орол денгизининг қуруқ тубига саксовул кўпроқ экилган. 195 минг гектаргача. Ўзбекистон ўз ҳудудида худди шундай ишларни олиб бормоқда», - деди Мағзум Мирзағалиев.\nШунингдек, вазир Орол денгизи минтақасининг экологик барқарор ривожланишига кўмаклашишга қаратилган жорий йилда бошланган «Орол денгизи минтақасини экологик йўналтирилган ривожлантириш» минтақавий лойиҳаси ҳақида маълумот берди. У Германиянинг Иқтисодий ҳамкорлик ва ривожланиш федерал вазирлиги томонидан молиялаштирилади. Лойиҳа 2024 йилгача Қорақалпоғистон ва Ўзбекистоннинг Хоразм вилоятида, шунингдек Қозоғистоннинг Қизилўрда ва Манғистау вилоятларида амалга оширилмоқда.\n«Қозоғистон ҳудудида Орол денгизининг қуриган тубини ўрмонзорлаштириш тезлигини ошириш, Президентнинг икки миллиард дарахт экиш бўйича кўрсатмаси доирасида, биз 2025 йилга қадар 213 минг гектар майдонга саксовул экишни режалаштирганмиз. Бугун биз олиб борилаётган ўрмон мелиоратив ишларининг билан танишдик, ҳозир минг гектар майдонда 1,8 миллион саксовул кўчатлари экилган. Экиш кузда давом этади. Биз тезликни оширамиз», - деди Мағзум Мирзағалиев.\nШунигдек, Мағзум Мирзағалиев Оролга сафари давомида маҳаллий аҳоли, олимлар иштирокида йиғилиш ўтказди ва у ерда ҳудуддаги экологиянинг муаммоли масалаларини муҳокама қилди. Олимлар, ўз навбатида, Оролни ўз ичига олган долзарб муаммоларни ҳал қилишда ёрдам беришга тайёр эканликларини билдирдилар.\n«Яқин келажакда Орол денгизи тубига саксовул экиш бўйича махсус дастур қабул қилинади. Қўшни Ўзбекистон билан олиб борилаётган ушбу иш доирасида тадбирлар ўзаро тажриба алмашишда давом этади. Олимлар билан қўшма экспедиция ташкил этилади», - деди Мағзум Мирзағалиев.\n#Орол денгизи #ҚР Экология, геология ва табиий ресурслар вазирлиги\n5 ҚР Қишлоқ хўжалиги вазири 100 фоиз ишлаб чиқариладиган озиқ-овқат маҳсулотлари турларини айтиб ўтди


БМТ Дарфурдаги жиноятчи қуролли гуруҳлар жавобгарликка тортилмаётганидан ташвиш билдирди.\nБМТнинг Инсон ҳуқуқлари қўмитаси Судан ҳукуматини Дарфурдаги уруш жиноятларини содир этган шахсларни жиноий жавобгарликка тортишга чақирди.\nҚўмитанинг билдиришича, Судан ҳукумати можароли ҳудуддаги жангарилар давлат томонидан қўллаб-қувватланмаётганини кафолатлаши даркор.\nСуданнинг Дарфур вилоятида исёнчилар ва ҳукумат кучлари ўртасидаги тўқнашувлар 4 йилдан буён давом этмоқда. Шу давр ичида 200 мингга яқин фуқаро ўлдирилди, тахминан икки ярим миллионга яқин одам уй-жойини ташлаб кетишга мажбур бўлди.


«Менга бойлик керак эмас!» | ukkosha.shosh.uz\nБош саҳифа » Ибрат » «Менга бойлик керак эмас!»\nРивоят қилишларича қадим ўтмишда бир мусулмонлар ўлкасида ҳайратланарли воқеа бўлган экан. Бир бой киши касал бўлиб, кетиши маълум бўлгач, одамларга қарата:\n– Ким вафот қилганимдан кейин қабримда мен билан бир кеча ётса молу давлатимнинг ярмини ўшанга қолдираман, – дебди. Бу гапни бозорда ишлаб юрган бир ҳаммол ҳам эшитибди. Ҳаммол ўйлаб кўриб:\n– Шу қўлимдаги арқонимдан бошқа йўқотадиган нимам ҳам бор, – деб таклифга рози бўлибди. Маълум вақт ўтиб, бой қазо қилибди. Одамлар ҳаммолни чақириб келибдилар ва вақти соати келганини айтибдилар. Ҳаммол ҳам доим олиб юрадиган арқони билан бирга маййит ёнига тушибди. Устларидан турпоқ тортилиб кўмибдилар. Шу билан одамлар дуоларини қилиб тарқалибдилар. Бироз ўтиб қабрга мункар-накир (савол-жавоб қилувчи) фаришталари келибди. Қарасалар қабрда иккита одам ётибди, бири тирик иккинчиси ўлик. Нима бўлса ҳам ўлик шу ерда қолади, саволни шу тирик ётганидан бошлайлик, деб ҳаммолга савол беришни бошлабдилар:\n– Бу арқонни қаердан олгасан, у билан нима ишлар қилгансан, топган пулларингни нималарга сарфлагансан….?\nСавол-жавоб шу бошланганича тонггача давом этиб, ҳаммолнинг тинка-мадорини қурутиб, дунёга келганига пушаймон едирибдилар. Эрта тонгда одамлар нима бўлди экан деб қабрга ёнига келиб уни оча бошлабдилар. Қабр очилиши билан ҳаммол ранги рўйи бир аҳволда пойлаб тургандек сакраб ташқарига чиқиб олибди. Одамлар эса уни тирик ҳолда кўриб:\n– Э қойил, сен уддаладинг, энди сен бой бўлдинг, молу давлатнинг ярми энди сеники. Олиб кетишинг мумкин, – деб табриклабдилар.\n– Тўхтанглар! Шу битта арқоннинг ҳисобини бергунимча эрталабгача она сутим оғзимга келди. Менга бошқа бойликнинг кераги йўқ, – деб қочиб кетибди.\nБу бир ривоят бўлсада, унинг замирида жуда ҳам катта ва чуқур маъно ётибди. Топаётган молу дунёимизга, еб турган ош-тузумизга эътибор беришимиз, ҳалолдан топиб, ҳалолдан едиришимиз зарурлигини ҳеч қачон унутмаслигимиз лозим. Акс ҳолда эртага ҳеч қаердан, ҳеч қандай ёрдам келмийдиган жойда қийин аҳволга тушиб қолишдан Аллоҳнинг Ўзи асрасин.\n«Ҳикматлар хазинаси» рисоласидан\nАввалги: LIVE: Жума мавъизаси. Маккаи Мукаррамадан\nКейинги: Муҳаммад исмидаги хусусият


Тезкор: Юлдуз Усмонова устидан суд бошланиш арафасида - Namanganliklar.uz\nТезкор: Юлдуз Усмонова устидан суд бошланиш арафасида\nБугун, 5 май куни Юлдуз Усмонованинг хатти-ҳаракатлари ва Ички ишлар ходимларини ҳақоратлагани бўйича суд бўлиб ўтиши режалаштирилган. Ички ишлар вазирлиги берган маълумотга кўра, суд соат 14:00 да бошланиши керак эди.\nУсмоновага нисбатан очилган маъмурий иш Маъмурий ишлар бўйича Мирзо Улуғбек туман судида кўриб чиқилиши белгиланган. Аммо Олий суднинг таҳририятимизга маълум қилишича, иш материаллари ҳали келиб тушмаган, ўз навбатида Юлдуз Усмонова ҳам судга етиб келганича йўқ, деб хабар бермоқда Феруза Нажмиддинова.\nQALAMPIR.UZ`га етиб келган маълумотларга кўра, Юлдуз Усмоновага нисбатан Маъмурий жавобгарлик тўғрисидаги кодекснинг 41-моддаси (ҳақорат қилиш) ёки 183-модда (майда безорилик) билан иш очилган. Ушбу маълумотни тасдиқлаш учун ИИВ расмийси билан боғланганимизда, у аниқ маълумотга эга эмаслигини маълум қилди, деб ёзади манба.\n5 339 Ko'rishlar\nСирдарё — Косонсой сен билан!\nЎзбекистонда коронавирусдан тузалганлар сони ортди\n5 Mavzuga javoblar\n19 xabar muallifi


“Қирғизистон гўзали” ҳожилар учун либослар тўпламини тақдим этди | Muslimaat.uz\nМанзилингиз:Муслимаат»Бош саҳифа»Янгилик ва хабарлар»“Қирғизистон гўзали” ҳожилар учун либослар тўпламини тақдим этди\nБишкекда Саудия Арабистонига ҳаж зиёрати учун йўл оладиган ҳожилар учун либосни “Қирғизистон гўзали” Айкол Аликжанова тикади. Собиқ модель бир йил аввал рўмолга кирган ва муслималарга хос бўлган либослар тўпламини тақдим қилган эди, дея хабар беради “МИР-24”.\nТанловда 13 та номзод иштирок этди. Асосий эътибор кийимнинг қулайлиги, ранги ва дизайнига қаратилди. Ҳакамлар Айкол танлаган оқ матоларни “ҳаво ўтказадиган” ва гипоаллерген дея баҳолашди. Саудия Арабистонида августда бўладиган ҳаж мавсумида ҳаво ҳарорати 40 даражага етади.\n“Ҳамма бир хил либосда бўлса, бир-бирини топиш осонроқ бўлади. Шунингдек, оқ либосларга қараш ёқимли”, дейди Қирғизистон мусулмонлар диний идораси Ҳаж ва умра бўлими ходими Абдулазиз Чыныбеков.


Наманган вилояти Чуст туманида туғилган Алишер Усмонов Россия фуқароси саналса-да, ўзбек эканидан фахрланишини бир неча бор таъкидлаган. Шу боисдан уни айни пайтда жаҳондаги энг бой ўзбек дея таърифлаш мумкин. Фақат очиқ манбаларда бор маълумотларга асосланган ҳолда, албатта.\n67 ёшли миллиардер маълум муддат Россия бойлари орасида етакчилик қилган. Дунё бойлари рейтингига ҳам мунтазам кириб туради. Хўш, Алишер Усмонов қандай қилиб бойлик орттирган?\n2005 йилга қадар Алишер Усмонов номи жамоатчиликка унчалик ҳам таниш эмасди. 2000-йилларнинг боши Россияда Абрамович, Дерипаска, Лисин, Потанин каби миллиардерларнинг олтин даври эди (албатта, бу бойваччалар ҳозир ҳам камбағаллашиб қолишгани йўқ). Айнан 2005 йилда Алишер Бурхонович ўзининг 2 млрд доллари билан Россия миллиардерлари йигирматалигига кирган.\n2008 йилдаги жаҳон молиявий инқирозига қарамай, 2012 йилда Усмонов 18,1 миллиард доллар бойлиги билан Россия миллиардерлари рўйхатида мутлақ етакчига айланди. У 2010 йилда ҳам 14-ўринни эгаллаб турганди.\nМаълумот учун: Сўнгги рейтингларга кўра, Алишер Усмонов 18,3 млрд доллар билан Россия бойлари орасида 5-ўринни эгаллаган. Унинг бойлиги 2020 йил бошидан ноябр ойигача 1,62 млрд долларга кўпайган ва у рейтингнинг юқори ўнталигига кирувчи миллиардерлар орасида капитали кўпайган ягона киши бўлган.\nЯна бир қизиқ жиҳат: «Интернет қитъаларни боғлаб турган кемага ўхшайди» деган сўзлар Алишер Усмоновга тегишли. Хўш, сизнингча у бу сўзларни Facebook интернет гигантига сармоя тиккан 2009 йилда айтганми? Йўқ! Бу сўзлар айтилганида ҳали олис 2000 йил эди. Технологик компаниялар дунёни забт этиши тезлашган бу даврда ҳамманинг кўз ўнгида Цукерберг ёки Сергей Брин эмас, Билл Гейтс намоён бўларди.\nАна энди сарлавҳадаги саволга бевосита жавоб берсак бўлади. Алишер Усмонов «Металлоинвест» компаниясининг асосий сармоядори бўлгани учун уни «металлчи бой» деб аташ бугунги кун нуқтайи назаридан хато бўлади. Албатта, дастлабки йирик капиталини у фойдали қазилмалардан топган бўлиши мумкин, лекин уни дунёга танитган ва етакчиликка эриштирган сармоялар бу – юқори технологик компанияларга ўз вақтида тикилган пуллардир.\nҲозирда ҳисоб-китобларга кўра, унинг умумий бойлигида бундай компанияларнинг улуши 60 фоиз атрофида.\nУнинг охирги йиллардаги айрим сармоялари қуйидагича:\n1. 2006 йилда «КоммерсантЪ» нашриёт уйи;\n2. 2007 йилда «МузТВ» телеканали;\n3. 2007 йилда Лондоннинг «Арсенал» футбол клуби (у клубдаги барча 30 фоиз акциясини 2018 йилда 713 млн долларга сотди);\n4. 2008 йилда «Мегафон» алоқа компанияси;\n5. 2009 йилда Facebook ижтимоий тармоғи;\n6. 2010 йилда Mail.ru портали;\n7. 2012 йилда USM холдингининг асосий қисми (бу холдинг таркибига «Металлоинвест», «МегаФон», «Скартел», «Mail.ru Group», «Disney Russia», «Муз-ТВ», «Ю» каби телеканаллар кирарди; mail.ru ортидан «ВКонтакте», «Одноклассники», «Мой Мир», «ICQ» мессенжери каби активлар ҳам шулар қаторида);\n8. 2013 йилда Apple гигантининг 100 миллион долларлик акциялари (кейинчалик у бу акцияларни яхши фойда билан сотиб, Хитойнинг технологик компаниялари акцияларини сотиб олган).\nАйнан шу ва шу каби сармоялар Алишер Усмоновнинг миллиардерлар етакчисига айланишига сабаб бўлган.


Андижон шаҳар прокурори лавозимида ишлаб келган Қурбонали Асқаров лавозимидан озод этилди. Бу ҳақда Бош прокуратура хабар бермоқда.\nҚайд этилишича, Ўзбекистон бош прокурорининг 2021 йил 21 май кунги буйруғи билан Андижон шаҳар прокурори лавозимида ишлаб келган адлия маслаҳатчиси Қурбонали Асқаров ўз хоҳишига кўра берган аризасига асосан лавозимидан озод қилинган.\n“Қайд этиш жоизки, Қ.Асқаровнинг лавозимидан озод этилиши 2021 йил 17 май куни халқ депутатлари Андижон шаҳар Кенгашининг навбатдан ташқари сессиясида рўй берган ҳолатлар билан боғлиқ эмас”, дейилади маҳкама томонидан тарқатилган хабарда.\nБундан олдин, халқ депутатлари Андижон шаҳар кенгашининг 2021 йил 17 май куни бўлиб ўтган навбатдаги сессиясида Шуҳрат Каримовни депутатлик дахлсизлигидан маҳрум қилишни сўраб тақдимнома киритган Қурбонали Асқаров ишдан олингани ҳақида хабарлар тарқалганди. Бош прокуратура матбуот хизмати раҳбари Ҳаёт Шамсуддинов эса у расман вазифасидан озод қилинмаганини маълум қилганди.\nАндижон шаҳар прокурори ишдан олингани ҳақида хабарлар тарқалди. Бош прокуратура эса буни рад этмоқда\nЭслатиб ўтамиз, 17 май куни бўлиб ўтган сессияга киришдан олган барча депутатлар телефон ва овоз ёзиш мосламалари олиб қўйилиб, сессия иштирокчилари Миллий гвардия ходимлари томонидан тинтув қилинган эди. Сессияда шаҳар ҳокимининг ноқонуний қарорларига қарши чиқаётган ва Андижон шаҳар прокурорини аттестациядан ўтказишни талаб қилган депутат Шуҳрат Каримов шаҳар прокурори тақдимномасига асосан, кўпчилик овоз билан дахлсизлик ҳуқуқидан маҳрум этилган.\nКоррупцияга қарши курашиш агентлиги прокурорнинг бундай ҳаракатини «оқлаб бўлмаслиги»ни, у биринчи навбатда коррупция ҳолати ҳақида хабар берган шахсни ҳимоя қилиши кераклигини таъкидлаган бўлса, Адлия вазирлиги “Халқ депутатлари вилоят, туман ва шаҳар кенгаши депутатининг мақоми тўғрисида”ги қонунга кўра, ҳар бир депутатга ўз ваколатларини монеликсиз ҳамда самарали амалга ошириши учун шарт-шароит кафолатланиши, унинг ҳуқуқлари, шаъни ва қадр-қиммати муҳофаза қилиниши, депутатнинг шаъни ва қадр-қимматига тажовуз қилган шахслар қонунга мувофиқ маъмурий, жиноий ёки ўзгача тарзда жавобгар бўлиши, депутатлик ваколатларини амалга оширишига тўсқинлик қилиш мақсадида депутатга қандай тарзда бўлмасин таъсир кўрсатишга йўл қўйилмаслиги, депутат олдидаги ўз вазифаларини бажармайдиган, унинг ишига тўсқинлик қиладиган, била туриб унга ёлғон ахборот берадиган, депутат фаолиятининг кафолатларини бузадиган мансабдор шахслар қонун ҳужжатларига мувофиқ жавобгар бўлишини эслатган.


15:04 02.09.2019 Ҳавола олиш\nТОШКЕНТ, 2 сен – Sputnik. Россиянинг ЛДПР партияси етакчиси Владимир Жириновский Польшани Иккинчи жаҳон уруши бошланишида асосий айбдор деб атади.\nШунингдек, у айнан Юзеф Пилсудский бошчилигидаги Польша 1930 йилларда Aдольф Гитлернинг биринчи иттифоқчиларидан бири бўлганини қайд этди.\nДональд Трамп Польшага сафар қилишдан бош тортди\n“Пилсудский-Гитлер шартномаси 1934 йилда имзоланган. 1938 йилда Мюнхен шартномасини имзолаган Франция ва Буюк Британия сингари Польша ҳам немислари томонидан Чехословакиянинг Судет вилояти босиб олиниши, Aвстриянинг қўшиб олиниши пайтида жим қараб турган. Бусиз 1941 йилда Германия ва СССР ўртасида бирон бир уруш бўлиши ҳақида гап бўлиши мумкин эмас эди”, - деб Жириновский сўзларидан иқтибос келтиради РИА Новости.\nСиёсатчининг сўзларига кўра, “Европа Гитлерни СССРга қарши тарбиялаган ва Польша ҳам Гитлерга қарсак чалганлар қаторида бўлган”.\nКуни кеча Польшада Иккинчи жаҳон уруши бошланишининг 80 йиллигига бағишланган тадбир бўлиб ўтди. Варшава Россия делегациясини чақирмади. Польша хотирлаш маросимига НAТО ва Европа Иттифоқидаги ҳозирги иттифоқчиларини, жумладан, Германия ҳамда Шарқий Ҳамкорлик давлатларини таклиф қилган.\nПольша ТИВ ўринбосари Шимон Шинковскийнинг сўзларига кўра, бу йил тадбир иштирокчилари “замонавий мезонлар” бўйича танланган. У мамлакат гўёки Москвани қизиқтирмайдиган “тарихий ҳақиқат руҳида” содир бўлаётган воқеаларни ҳурмат қилишни исташини таъкидлаган.\nБунга жавобан Россия президентининг матбуот котиби Дмитрий Песков Улуғ Ватан ва Иккинчи жаҳон уруши йиллигига бағишланган ҳар қандай мамлакатдаги ҳар қандай тадбирни Россия иштирокисиз тўлиқ деб ҳисоблаш мумкин эмаслиги маълум қилди.\nТашқи ишлар вазирлиги вакили Мария Захарова эса Польша ҳукуматини аҳмоқликда айблади.


1. Ишга кираётган, меҳнат дафтарчасини йўқотиб қўйган шахсга меҳнат дафтарчаси расмийлаштириш тартиби қандай бўлади? 2. Ходимга меҳнат дафтарчаси дубликатини ким бериши керак? 3. Ушбу ҳолатда меҳнат дафтарчасини тақдим қилмаган деган важ билан ходимни ишга қабул қилмаслик қанчалик қонуний ҳисобланади?\nКорхонамизга ишга кириш учун номзод танланди. Кадрлар бўлими томонидан ишга кираётган шахсдан Меҳнат кодексининг 80-моддасида кўрсатилган ҳужжатлар талаб қилинганда, у меҳнат дафтарчасини йўқотиб қўйганлигини, олдин учта хусусий корхонада ишлаганлигини, бугунги кунда ушбу корхоналар тугатилганлигини маълум қилди. "Меҳнат дафтарчаларини юритиш тартиби тўғрисида"ги Йўриқноманинг IV-бўлим, 4.1-бандида меҳнат дафтарчаси йўқотиб қўйилган тақдирда, шунингдек фойдаланиш учун яроқсиз бўлиб қолган ҳолларда меҳнат дафтарчасининг дубликати ходимнинг охирги иш жойидан берилиши, 4.2-бандида меҳнат дафтарчасини йўқотган шахс бу тўғрида зудлик билан охирги иш жойига ёзма хабар бериши, хабарномадан сўнг 15 кундан кечиктирмасдан иш берувчи ходимга биринчи бетини юқори кисмининг ўнг томонига "Дубликат" деб ёзилган холда янги меҳнат дафтарчасини бериши кўрсатилган.\nКўтарилган масалалар юзасидан “Норма маслаҳатчи” газетаси 2014 йил 22-сонида ва 47-сонларида “Ходим манфаатларини кўзлаб” ва “Алмаштириш шарт” номли мақолалар берилган.\nБерилган жавобларни келтирамиз:\nХодим корхонага ишга жойлашяпти. Бироқ меҳнат дафтарчасини йўқотиб қўйган. Аҳолининг бандлигига кўмаклашиш марказида дафтарчани олиш учун ишхонадан хат ва маълумотнома келтиришни айтишган. Бироқ у ҳали бизда қайд этилмаган, уни меҳнат дафтарчасисиз ишга қабул қила олмаймиз.\nМазкур вазиятда нима қилиш керак? Агар у ишлаган фирма тугатилиб кетган бўлса, ким дафтарчани тиклаши, дубликат олиши керак? Янги меҳнат дафтарчасини очса бўладими?\n- Илгари ходим штатда бўлган фирманинг тугатилиши уни ишга қабул қилишни расмийлаштиришни тўхтатиб туриш учун асос бўла олмайди.\nМеҳнат кодекси (МК) 81-моддасининг иккинчи қисми ва Меҳнат дафтарчаларини юритиш тартиби тўғрисида йўриқноманинг (АВ да 29.01.1998 йилда 402-сон билан рўйхатдан ўтказилган, бундан кейин - Йўриқнома) 1.1-банди қоидаларига кўра иш берувчи корхонада 5 кундан ортиқ ишлаган барча ходимларга меҳнат дафтарчасини тутиши шарт, ўриндошлик асосида ишловчилар бундан мустасно.\nМазкур масала Йўриқноманинг IV бўлими "Меҳнат дафтарчаси дубликати"га мувофиқ ҳал қилиниши керак.\nДубликат меҳнат дафтарчасини тўлдиришнинг умумий қоидаларига кўра расмийлаштирилади. Унга мазкур ташкилотга ишга киргунга қадар ходимнинг умумий ва (ёки) узлуксиз иш стажи тўғрисида ҳужжатлар билан тасдиқланган маълумотлар киритилади.\nАввал жамланган умумий иш стажи ёзилади, яъни ташкилотлар, ходимнинг иш даврлари ва лавозимларини аниқлаштирмасдан иш йиллари, ойлари, кунларининг умумий сони кўрсатилади. Сўнгра эса (тасдиқловчи ҳужжатлар бор бўлса) иш стажи айрим даврлар бўйича расшифровка қилинади. Бунда қуйидагилар кўрсатилиши керак: 2-устунда - ишга қабул қилиш санаси; 3-устунда - ташкилот (иш берувчи)нинг номи, шунингдек таркибий бўлинма ва иш (лавозим), ихтисослик, ходим қабул қилинган малака кўрсатилган ҳолда касб; 4-устунда - тегишли ҳужжатнинг номи, рақами ва санаси.\nМеҳнат дафтарчаси дубликатига фақат ҳужжат билан тасдиқланган маълумотлар қайд этилади.\nШу тариқа, меҳнат дафтарчасига бирламчи ёзувни киритиш учун архив маълумотномасини тақдим этиш (агар бу мумкин бўлса) мазкур ходимнинг манфаатларига хизмат қилади.\nИшга қабул қилиш пайтида ходимда белгиланган намунадаги меҳнат дафтарчаси йўқлиги маълум бўлди. Аввалги иш тўғрисидаги барча ёзувлар "Колхозчининг меҳнат дафтарчасига қўшимча варақ"қа қайд этилган. Биз ходимнинг ушбу "дафтарча"сини Меҳнат дафтарчаларини юритиш тартиби тўғрисида йўриқноманинг IV бўлимига асосан янги дафтарчага алмаштириб, буни мазкур Йўриқноманинг 4.4 ва 4.5-бандларида кўрсатилган тартибга мувофиқ меҳнат дафтарчасини йўқотиш ёки яроқсиз ҳолга келишига тенглаштиришга ҳақлимизми?\n- Меҳнат дафтарчаси бўлмаганда қўшимча варақ ҳақиқий эмаслиги сабабли (АВда 29.01.1998 йилда 402-сон билан рўйхатдан ўтказилган Меҳнат дафтарчаларини юритиш тартиби тўғрисида йўриқноманинг 2.23-банди) иш берувчи унга ёзувлар киритишга ҳақли эмас. Шу сабабли кўрилаётган вазиятда меҳнат дафтарчасининг йўқлиги тўғрисида сўз юритиш мумкин.\nЙўриқноманинг 4.1 ва 4.2-бандларига кўра меҳнат дафтарчаси йўқотиб қўйилган тақдирда, шунингдек, фойдаланиш учун яроқсиз бўлиб қолган (йиртилган, ёнган, ёзувлари бўялган) ҳолларда меҳнат дафтарчасининг дубликати ходимнинг охирги иш жойидан берилади. Меҳнат дафтарчасини йўқотган шахс бу тўғрида зудлик билан охирги иш жойига ёзма хабар бериши лозим. Хабарномадан сўнг 15 кундан кечиктирмасдан иш берувчи ходимга биринчи бети юқори қисмининг ўнг томонига "Дубликат" деб ёзилган ҳолда янги меҳнат дафтарчасини беради.\nБироқ сиз аввалги иши тўғрисидаги барча ёзувлар "Колхозчининг меҳнат дафтарчасига қўшимча варақ"қа қайд этилган деб ёзгансиз. Бинобарин, аввалги иш берувчилар томонидан расмийлаштирилмаганлиги сабабли йўқлиги муносабати билан ходимнинг меҳнат дафтарчасини расмийлаштириш тўғрисидаги аризасига асосан сизга 5 кундан зиёд ишлаган ходимга "Дубликат" деб ёзилган меҳнат дафтарчасини бериб, уни умумий қоидалар бўйича тўлдиришни тавсия қиламиз. Бунда ходимнинг аризасида меҳнат дафтарчасининг йўқлиги сабаби кўрсатилиши керак.\nМехнат дафтарчаларини алмаштириш учун катъий муддат белгиланганми? Архив маълумотнома йуклиги сабабли эски мехнат дафтарчаларини эгасига кайтиб бериладими? Эски мехнат дафтарчаларини йук килиш кай тартибда олиб борилади?\n1998 йил 29 январдаги Адлия Вазирлиги томонидан 402-сонли Давлат руйхатига олинган «Мехнат дафтарчаларини юритилиши тартиби тугрисида»ги Йурикномасига асосан давлат стандартига жавоб бермайдиган мехнат дафтарчаларини алмаштириш учун ходимларга аввалги иш жойларидан архив маълумотномаларни такдим этишларини сураганимизда купчилик ходимлар олдинги иш жойлари ёпилиб кетганлигини ёки умуман архивдан хам топиб булмаслигини рукач килмокдалар.... Далее\nИш берувчи билан меҳнат шартномаси тузган олий ўқув юрти талабасига меҳнат дафтарчаси тутиш керакми?\nАгар мен ишни магистратурадаги ўқиш билан бирга олиб борсам, қисқартирилган иш ҳафтасига ўтишим туфайли меҳнат дафтарчамга қандай ёзув киритилиши керак? Кейинчалик иш стажини ҳисобга олишда, шунингдек магистрлик дипломини олишда менда муаммолар вужудга келмайдими?\nМен магистратурада ўқийман, параллел равишда қисқартирилган иш ҳафтасида ишлайман. Магистратурага ўқишга кирганлигим муносабати билан менга нисбатан қисқартирилган иш ҳафтасига ўтказиш тўғрисида буйруқ чиқарилди. ... Далее


Қашқадарёда содир бўлган ҳодиса жойига Тошкентдан...\n21.10.2020 14:09 0 7106\nБугун, 21 октябрь куни ижтимоий тармоқларда Enter Engineering компанияси ишчилари акс этган видеолар тарқалди.\nВидеода компаниянинг Қашқадарё вилояти Ғузор туманидаги объектларидан бирида ишчи-ходимлар томонидан норозилик уюштирилиб компания мулкига зарар етказилгани акс этган.\nЭнергетика вазирлигининг хабар қилишича, ҳодиса 21 октябрь куни эрталаб соат 7:30да ишчилар учун мўлжалланган ошхонадаги моноблок тизимидаги (электрон кириш тизими) техник носозлик содир бўлган, оқибатда улар кундалик овқатланишга кира олмаган. Бу эса катта норозилик келтириб чиқарган.\nБошқа манбаларнинг маълумотига кўра, компания 3 ойдан бери ойлик маоши бермаётгани сабабли ишчилар норозилик намойиши уюштиришган.\nИшчиларнинг норозилиги бош пудратчилар (Enter Engineering, Hyundai Engineering), шу жумладан, буюртмачи (Uzbekistan GTL) офис биноларининг дераза ойналари, офис жиҳозларини синдириш, шунингдек, бошқа вақтинчалик бино ва иншоотлар (ошхона, омборлар, назорат пунктлари ва бошқалар) бузилишига олиб келган.\nЭрталаб соат 9:00 дан бошлаб қурилиш майдонида вазият барқарорлашди ва оммавий иш ташлаш тўхтатилган. Ҳозирда «Uzbekistan GTL» мутахассислари томонидан қурилиш майдончасидаги бузилишлар ва келтирилган зарарлар миқдори текширилиб, тизимдаги носозликларни бартараф этиш ишлари олиб борилмоқда. Шунингдек, айни пайтда техник ходимлар ишчи гуруҳи моноблок тизимидаги носозликни тузатмоқда.\nЭнергетика вазирлиги, «Ўзбекнефтгаз» АЖ, «Enter Engineering Pte. Ltd» раҳбарияти тафсилотларини билиш ва келажакда шунга ўхшаш ҳодисаларнинг олдини олиш учун воқеа жойига учиб кетишган.\nНамойиш Қашқадарё энергетика вазирлиги